ועדת המשנה לעניין בטיחות בעבודה בענף הבניין, כנסת 20, פרוטוקול מספר 3, 2017-10-31 09:30

עבד אל חכים חאג' יחיא: בוקר טוב, אני פותח את ישיבת ועדת המשנה לעניין בטיחות בעבודה בענף הבניין.

עבד אל חכים חאג' יחיא: לעניין בטיחות בעבודה בענף הבניין.

עבד אל חכים חאג' יחיא: על סדר היום: הכשרות ואישורים של פועלי הבנייה לגובה.

עבד אל חכים חאג' יחיא: אישורים לפיגומים לצורך העבודה בגובה.

עבד אל חכים חאג' יחיא: אנחנו שותפים לצערם של משפחות 28 הרוגים מתחילת השנה, שנהרגו בתאונות עבודה ומאות שנפצעו גם קשה וגם בינוני.

עבד אל חכים חאג' יחיא: חלק גדול מהציבור לא מתאר לעצמו מה המצב שעובר על המשפחות ועל אותם אנשים שנפגעו, כי זה שינוי בין רגע בכל החיים שלהם, בכל העתיד שלהם, עתיד בניהם ועתיד נשותיהם.

עבד אל חכים חאג' יחיא: לכן אנחנו נמצאים פה, כולנו אני חושב, לפחות אני רוצה שכולנו נהיה כך, שאנחנו צריכים לדאוג שלא יהיה עוד פצוע, לא בינוני, לא קל ולא קשה ולא עוד הרוג חס וחלילה.

עבד אל חכים חאג' יחיא: זו הדאגה שלנו, זו האחריות שלנו ובשביל זה אנחנו נמצאים פה.

עבד אל חכים חאג' יחיא: אני רוצה שאנחנו ביחד נעזור אחד לשני, כדי להגיע למצב הזה שאנחנו בטוחים בעבודה.

עבד אל חכים חאג' יחיא: מי שיוצא מביתו לעבוד בבניין כדי לפרנס את עצמו ואת משפחתו, שלא יחזור בארון חס וחלילה, או שלא יבואו לבקר אותו עם דאגות גדולות בבתי חולים.

עבד אל חכים חאג' יחיא: זה אפשרי.

עבד אל חכים חאג' יחיא: לכן אני אומר שניתן לעבוד לפי תקנות.

עבד אל חכים חאג' יחיא: אנחנו לא צריכים יותר מדי תקנות, אלא אנחנו צריכים יותר ויותר יישום, ואם אנחנו נלך לכיוון חקיקה, נרצה שהחקיקה תקל על האפשרות ליישם את אותם חוקים, את אותן תקנות, כי אנחנו מכירים את העניין של הפיקוח.

עבד אל חכים חאג' יחיא: אנחנו לא נדבר יותר מדי על הפיקוח, כי זה האמצעים שיש לכם, זה מספר הפקחים שיש לכם, זה המצב שאנחנו ניסינו מהיום הראשון שאני פה בכנסת, מזה שנתיים וחצי ניסינו בכל יום שהמספר הזה ישתנה, שזה יגדל, שהתנאים של העובדים ישתנו.

עבד אל חכים חאג' יחיא: אנחנו פה לא הצלחנו עד הרגע הזה.

עבד אל חכים חאג' יחיא: אני מקווה שבחוקים אחרים אנחנו נצליח.

עבד אל חכים חאג' יחיא: יש לכם פה מצגת שיש בה מספר שאלות, שמדברות על הפיגום.

עבד אל חכים חאג' יחיא: כולם קיבלו אותה.

עבד אל חכים חאג' יחיא: מי שלא קיבל, יש לנו גם אפשרות להעביר לכם.

עבד אל חכים חאג' יחיא: קיבלנו היום בבוקר תשובות על השאלות ממשרד העבודה והרווחה, מגברת אדוארדס ואנחנו נרצה להגיע בסופו של דבר למצב שיהיו לנו פיגומים שהם איכותיים, שהם בטוחים ושמישהו יפקח על הפיגומים האלה אחרי שנבנו.

עבד אל חכים חאג' יחיא: אמרתי גם בישיבה קודמת, שמנהל עבודה חותם לבונה הפיגומים שהוא עשה את העבודה וסיים אותה .

עבד אל חכים חאג' יחיא: החתימה שלי היא יותר כדי להתחשבן ולא שהוא בא ובאמת קיבל את הפיגום, כשהוא תקין, כשהוא במצב בטיחותי, אלא באתי, אתה רואה.

עבד אל חכים חאג' יחיא: זה האורך שלו, זה הגובה שלו, תשלמו לי עבור זה ותודה רבה ולהתראות.

עבד אל חכים חאג' יחיא: ומאותו רגע האחריות היא על מנהל העבודה, אבל אנחנו לא יודעים אם הפיגום היה תקין או לא.

עבד אל חכים חאג' יחיא: יש לנו פה את יושב ראש – קראתם לעצמכם – איגוד בוני פיגומים בישראל.

עבד אל חכים חאג' יחיא: אנחנו נשמע גם בנושא הזה ולמה כל כך הרבה פיגומים נופלים, כל כך הרבה עובדים נופלים מפיגומים.

עבד אל חכים חאג' יחיא: כי רוב ההרוגים, וזה מעל 80% הם או נפילה מגובה או נפילת חפצים מגובה.

עבד אל חכים חאג' יחיא: זה המצב ועל זה אפשר להשתלט.

עבד אל חכים חאג' יחיא: אני עשיתי את ההקדמה הזו ואנחנו נפתח את הדיון.

עבד אל חכים חאג' יחיא: יש לנו רשימת דוברים בנושא הזה.

עבד אל חכים חאג' יחיא: מתי, אתה תרצה להתחיל?

<מתי רביבי: כבוד יושב הראש, מי מייצג את משרד הכלכלה?

<מתי רביבי: אין פה נציג של משרד הכלכלה?

<מתי רביבי: יש לו חמש שאלות מלאות פה.

עבד אל חכים חאג' יחיא: אנחנו יודעים.

עבד אל חכים חאג' יחיא: מי שלא הגיע ומי שלא החזיר תשובות, אנחנו בסוף גם נקבע לוחות זמנים למתי הוא צריך להחזיר לנו תשובות.

<מתי רביבי: זה כדאי, כי משרד הכלכלה הוא זה שמופקד על התקן.

עבד אל חכים חאג' יחיא: אני יודע, אבל היות והוא לא נמצא פה, אני מקווה שהוא יגיע, כי הזמן שלנו כל כך לחוץ וקצר.

עבד אל חכים חאג' יחיא: אנחנו גם נקבע לו לוחות זמנים, שייתן לנו תשובות על השאלות.

<אתי שבתאי: משרד הכלכלה הוזמנו.

<אתי שבתאי: רשם הקבלנים הגיעו.

<אתי שבתאי: אנחנו צריכים לשמוע ממתי רביבי.

עבד אל חכים חאג' יחיא: כן, סליחה, לפני.

עבד אל חכים חאג' יחיא: אני עשיתי את ההקדמה.

עבד אל חכים חאג' יחיא: אתה רוצה להתחיל בכמה דברים?

איל בן ראובן: כן, כמה מילים.

עבד אל חכים חאג' יחיא: בסדר, ניתן לחבר הכנסת איל בן ראובן לומר כמה מילים, אחריו מתי ובהמשך נשמע את חיים ששון, יושב ראש איגוד הקבלנים בוני הפיגומים.

עבד אל חכים חאג' יחיא: נשמע ונמשיך.

איל בן ראובן: בוקר טוב.

איל בן ראובן: אני מתנצל על האיחור.

איל בן ראובן: תראו, אני מתייחס לדיון הזה ובכלל לנושא, כאל דיון חירום, כאל מצב חירום שבו אנחנו נמצאים.

איל בן ראובן: אני חושב שכרגע אנחנו נמצאים, אני לפחות מרגיש בתקופה האחרונה באיזה מין מימד של מפולות.

איל בן ראובן: זאת אומרת שאני מסתכל על מה קרה אתמול, מה קרה שלשום, אני מסתכל על זה במימד - - -

<ישראל אסל: היום בבוקר נפל מנוף.

איל בן ראובן: היום בבוקר.

איל בן ראובן: כל יום יש לנו 5, 6, 7 תאונות.

איל בן ראובן: יש לנו הרוגים.

איל בן ראובן: יש לנו פצועים.

איל בן ראובן: יש לנו סיטואציות שאני מגדיר אותן קטסטרופה.

איל בן ראובן: אין לי מילה אחרת להגדיר את המצב.

איל בן ראובן: אני מוכרח להגיד ואני מצפה מכל מי שעוסק בנושא, היות ואני מתעסק בזה כבר כמעט שנה וחצי, אני מרגיש פה באופן אישי מימד של כישלון.

איל בן ראובן: כלומר אני עוסק – ואני אומר לכם – אני עובד קשה על הנושא הזה והתוצאות, לפחות עד נכון לכרגע, מאד מאד לא מספקות.

איל בן ראובן: ואני אומר את זה, כי אני מצפה מכל אחד שעוסק בנושא הזה, כך להרגיש.

איל בן ראובן: אותו דבר.

איל בן ראובן: שאף אחד לא ייתן לעצמו ציונים טובים.

עבד אל חכים חאג' יחיא: לא, זו אחריות של כולנו ואף אחד שלא יפטור את עצמו.

<ישראל אסל: רק צריך לקחת בחשבון שאנחנו עושים פה משימה שהיא כמעט בלתי אפשרית, לבוא ולשנות גנים ב-DNA שהוא פגום.

איל בן ראובן: תקשיב, אתה צודק ולמרות זה אני לא מוכן לתת לעצמי ולך ולאף אחד פה, את הציון עבר, לאף אחד, אם זאת התוצאה.

איל בן ראובן: בסוף נבחנים על תוצאות לא על סיפורים.

איל בן ראובן: עובדים קשה, זה לא מספיק.

איל בן ראובן: צריך להביא תוצאות.

איל בן ראובן: ואנחנו בין השאר צריכים גם לשאול את עצמנו למה אנחנו עובדים ולא מצליחים להביא את התוצאות.

איל בן ראובן: זה אומר בעצם שאנחנו כנראה צריכים, גם אנחנו לשאול את עצמנו איך למקד יותר, איך לשכנע משרדי ממשלה, שלצורך העניין לא עושים שום דבר כדי לקדם את הנושא הזה.

איל בן ראובן: מספרים לנו סיפורים כל הזמן ובשטח אנשים מתים ונופלים.

איל בן ראובן: זה פשוט מימד של קטסטרופה שאין מילה אחרת.

איל בן ראובן: אין לי מילה אחרת.

איל בן ראובן: עכשיו תראו, אני ביקשתי מכבוד יושב הראש למקד היום את הנושא לנושא פיגומים.

איל בן ראובן: מדוע?

איל בן ראובן: כי בחודשיים האחרונים – אני לוקח רק את החודשיים האחרונים – מתוך 58 תאונות שקרו בחודשיים האחרונים, 35 תאונות היו מנפילה בגבוה.

איל בן ראובן: אנשים פשוט נופלים מהעניין הזה.

איל בן ראובן: כמי שמסתובב בשטח ואני מניח שגם אתם מסתובבים בשטח, אם אתם חולים כרגע במחלה שלי, אז אני כבר הפסקתי להנות מכל מיני מראות.

איל בן ראובן: אני הולך ומסתכל איך נבנים בתים בעניין הזה.

איל בן ראובן: רבותי, אתם הולכים ורואים במדינת ישראל תמונות בלתי נסבלות.

איל בן ראובן: אנשים, לא חיות, אנשים, עומדים על קרשים בקומה 15, שאתה עושה ככה, זה נופל.

איל בן ראובן: הקרש נשבר, זה בן אדם נופל וכשהוא נופל הוא מת.

איל בן ראובן: הוא לא עושה בדרך.

איל בן ראובן: הוא מת.

עבד אל חכים חאג' יחיא: יכולה להיות סחרחורת רגעית, ללא שום קשר, סחרחורת רגעית.

איל בן ראובן: סחרחורת, כל דבר.

איל בן ראובן: לא צריך פה הרבה.

איל בן ראובן: אנשים מוכיחים לנו שהם נופלים ואנחנו לא צריכים לחפש פה.

איל בן ראובן: הם באמת נופלים בעניין הזה.

איל בן ראובן: ולכן אני ביקשתי למקד את הנושא היום לנושא פיגומים.

איל בן ראובן: אני אגיד לכם גם מאיפה בא לי הרעיון הזה – פיגומים.

איל בן ראובן: הייתי במדינה לא מאד מתקדמת.

איל בן ראובן: במסגרת ועדת חוץ וביטחון, הייתי לפני שלושה שבועות בערך ברומניה.

איל בן ראובן: מדינה לא מהמתקדמות בעולם.

איל בן ראובן: רבותי, אתה מסתובב בבוקרשט, אתה רואה הרבה בתים נבנים שם.

איל בן ראובן: הבתים מוקפים ברשתות ברזל, שגם אם אתה רוצה ליפול, אתה לא יכול.

איל בן ראובן: אתה כן קשור ברצועה, אתה לא קשור ברצועה, בשביל ליפול אתה צריך להתאבד.

איל בן ראובן: אתה צריך מספריים, לחתוך את הרשת ולקפוץ למטה.

איל בן ראובן: אחרת אתה לא יכול ליפול.

איל בן ראובן: ואני שואל את עצמי למה אנחנו במדינת ישראל, אם זו הסטטיסטיקה שלנו והיא כל כך ברורה, שאנשים נופלים מלמעלה, למה לא נתחיל לסגור את הבתים ברשתות, שאנשים לא יוכלו ליפול מהרשתות האלה.

איל בן ראובן: מפיגומים נורמאליים.

איל בן ראובן: אנחנו פשוט מפגרים בעניין הזה.

איל בן ראובן: אני אומר לכם, זה לא רק ברומניה.

איל בן ראובן: אני ראיתי את זה בעוד מדינות, ראיתי בשוויץ, בכל מקום שאתה מסתובב אתה רואה בתים שנבנים מוקפים בזה ולא בכל מקום שאתה בא הוא מסביר לך, בדיוק עכשיו, בשביל להכניס את זה אז הוא מוריד את הפיגום והוא שם את הפיגום והפיגום שבור.

איל בן ראובן: כל הסיפורים שאתה שומע ואתה משתגע כשאתה רואה בסופו של דבר את התוצאות.

איל בן ראובן: לכן אני ביקשתי שאנחנו נמקד היום את הדיון בפיגומים.

איל בן ראובן: אני גם ביקשתי מכבוד יושב הראש ואני מקווה שאנחנו נצליח לקיים פה אחת ל-, נתאם עם יושב ראש הוועדה, אני מקווה שלא יותר מחודש, יתקיים פה דיון כל פעם על נושא אחד מסוים, שאנחנו מאמינים שאם נשתפר בו, אנחנו באמת נקדם את הנושא.

איל בן ראובן: כי לעסוק בהכל זה מאד יפה, רק זה לא עוזר.

איל בן ראובן: אנחנו צריכים למקד את הדברים.

איל בן ראובן: אני באמת פונה פה לכל מי שעוסק בזה.

איל בן ראובן: אני רוצה להודות אגב.

איל בן ראובן: יש פה אנשים כמו התאחדות בוני הארץ וכל כל מיני גורמים, שבאמת אני רואה עבודה ושאף אחד לא ייעלב.

איל בן ראובן: אני פשוט לא מכיר עדיין את כולם.

איל בן ראובן: יש פה אנשים שעובדים ועושים ומתאמצים באמת וזה חשוב ואני מודה לכולם.

איל בן ראובן: אבל בסופו של דבר אנחנו צריכים תוצאות.

איל בן ראובן: אני קורא מכאן למשרד העבודה והרווחה ולמשרדי הממשלה, אתם עד עכשיו פשוט עושים ביזיון.

איל בן ראובן: פשוט ביזיון.

איל בן ראובן: מדברים איתכם על מפקחים כבר שנתיים, לא זזנו מטר.

איל בן ראובן: קראו לי לפני כמה זמן לעדכן אותי שכמה מפקחים קיבלו אוטו.

איל בן ראובן: איזה עדכון.

עבד אל חכים חאג' יחיא: שמענו שהם בכלל בסכסוך עבודה.

איל בן ראובן: אני לא יודע מה הם.

עבד אל חכים חאג' יחיא: אז לא רק שלא הוסיפו להם, אלא מבקשים לשפר את התנאים שלהם.

איל בן ראובן: אני לא יודע מה הם.

איל בן ראובן: אני יודע שהם לא עושים שום דבר כדי להתמודד עם בעיה כזאת של אנשים שמתים כל יום.

עבד אל חכים חאג' יחיא: תודה רבה איל.

איל בן ראובן: אני מציע שנעבור לדוברים.

עבד אל חכים חאג' יחיא: כן, תודה.

עבד אל חכים חאג' יחיא: היות ואנחנו רוצים שהישיבות שלנו תהיינה אפקטיביות ושאנחנו לא רק נשב ונדבר פה ונלך וכאילו יצאנו לידי חובה, כי זה פשוט מה שקורה בנושא הזה כבר שנים.

עבד אל חכים חאג' יחיא: בישיבה קודמת ביקשנו תשובות לשאלות.

עבד אל חכים חאג' יחיא: ביקשנו מהמשטרה לתת לנו נתונים.

עבד אל חכים חאג' יחיא: אנחנו לא קיבלנו אותם ועברו כמה חודשים טובים מאז הישיבה הקודמת.

עבד אל חכים חאג' יחיא: ביקשנו להציג נתונים לוועדה כמו כמה חוקרים עוסקים בנושא של תאונות עבודה - - -

<אתי שבתאי: אישורים לפיגומים.

עבד אל חכים חאג' יחיא: כן, ובתאונות עבודה מי אמון על הנושא.

עבד אל חכים חאג' יחיא: הוגש מתווה לשר, מה נעשה עם זה?

עבד אל חכים חאג' יחיא: אני מוסיף שאנחנו ישבנו גם עם המפכ"ל, גם חברי הכנסת איל בין ראובן, אלי אלאלוף וגם אני, ישבנו גם בנושא הזה לישיבה שהייתה לנו עם מפכ"ל המשטרה ועם הצוות שלו ועד היום לא ראינו שדברים זזים.

עבד אל חכים חאג' יחיא: מדברים על להקים גוף עם המשרדים ובינתיים אם אנחנו לא קיבלנו תשובות, אז אני מבקש בהמשך אתה תקבל את הזכות להעלות את מה שיש לך, אבל נרצה לקבל גם דברים בכתב.

עבד אל חכים חאג' יחיא: כי כשמבקשים, מגיע לנו גם כוועדה, ככבוד לכנסת - - -

<קריאה: אני העברתי אתמול.

<אתי שבתאי: לא קיבלנו.

עבד אל חכים חאג' יחיא: לא קיבלנו.

עבד אל חכים חאג' יחיא: אם יש לכם וזה מוכן, אז בבקשה להעביר את זה עוד היום אם אפשר, כי המייל יכול לקבל בכל רגע את המייל שלכם.

עבד אל חכים חאג' יחיא: מתי, ביקשנו לקבל גם דיווח על התקדמות התקנות.

עבד אל חכים חאג' יחיא: מה הסטאטוס שלהן, איפה אנחנו נמצאים.

עבד אל חכים חאג' יחיא: אני אתן לך כעת את זכות הדיבור.

עבד אל חכים חאג' יחיא: אם אנחנו לא נקבל תשובות, אנחנו רק נעלה את הנושא ונלך הביתה ולא לשם זה רוצים לבזבז את הזמן שלכם ואת הזמן שלנו.

עבד אל חכים חאג' יחיא: הזמן של כולנו הוא יקר ובואו נתמקד וננסה להתקדם, לפחות צעד בכל ישיבה.

עבד אל חכים חאג' יחיא: בבקשה, מתי.

<מתי רביבי: כן, אז אני אתחיל קודם מהנושאים של הדיון הזה.

<מתי רביבי: יש כאן ארבע שאלות שמופנות למשרד העבודה וחמש למשרד הכלכלה, שאני מבין שאין נציג פה כרגע.

<אתי שבתאי: תציג את עצמך לפרוטוקול בבקשה.

<מתי רביבי: אני יועץ של חבר הכנסת בן ראובן.

עבד אל חכים חאג' יחיא: אתה היית בכובע אחר לפני.

<מתי רביבי: הייתי - - - לפני מספר שבועות.

עבד אל חכים חאג' יחיא: כן, ואתה לא נמצא שם.

<מתי רביבי: החלפתי כובע ועכשיו אני בכובע אחר, אבל באותו תחום.

<מתי רביבי: התחום לא השתנה וגם הלהיטות לא השתנתה.

<מתי רביבי: אז אני מציע שפשוט נתחיל לפעול ולקבל תשובות לשאלות האלה.

<מתי רביבי: מי שיש לו מכל מי שיושב פה שאלות משנה, כלומר שאלות שמתגלגלות מתוך השאלות העיקריות, ודאי שמוזמן תוך כדי הדיון הזה להעלות אותן.

<מתי רביבי: אני מבין שיש לנו כאן את מפקחת העבודה הראשית, את הגברת ורדה אדוארדס.

<מתי רביבי: אני מניח שהיא תענה על השאלות.

<מתי רביבי: לאחר מכן ותוך כדי השאלות אנחנו גם נקיים דיון ונתקדם בכל אחד מהנושאים האלה.

<מתי רביבי: אנחנו זיהינו בנושאים האלה שהם נושאים קריטיים, כל אחד מארבעת הנושאים וגם מהחמישה נושאים שאני אדבר עליהם בהמשך, בגלל שמשרד הכלכלה לא נמצאים פה, יכול להיות שיהיו כמה הערות ביחס אליהם.

<מתי רביבי: וזהו, אז אני מציע שוורדה תתייחס לשאלה מספר אחת.

<ורדה אדוארדס: אם יורשה לי, ראשית אנחנו הכנו מסמך.

<אתי שבתאי: בבקשה, שם לפרוטוקול.

<ורדה אדוארדס: בסדר.

<ורדה אדוארדס: ורדה אדוארדס, ראש מינהל הבטיחות במשרד העבודה והרווחה.

<ורדה אדוארדס: אנחנו קיבלנו את השאלות לצערנו די מאוחר, אבל אנחנו כן הכנו תשובות.

<ורדה אדוארדס: האמת שענינו גם לשאלות שהופנו למשרד הכלכלה, אז אפשר להתייחס גם לתשובות שנתנו לשאלות האלה.

<ורדה אדוארדס: אני רוצה להגיד בפתח הדברים כמה מילים.

<ורדה אדוארדס: נאמרו כאן אמירות מאד קשות על הפעילות של המשרד שלנו.

<ורדה אדוארדס: אני רוצה לומר - - -

עבד אל חכים חאג' יחיא: המצב הוא קשה, לא - - -

<ורדה אדוארדס: לא, נאמרו גם כמה דברים מעבר לכך.

<ורדה אדוארדס: מינהל הבטיחות פועל בצורה באמת מעל ומעבר בתחום של הבנייה, כמו גם - אסור לשכוח - גם בתחומים אחרים.

<ורדה אדוארדס: הבנייה באמת, התוצאות בענף הבנייה הן מאד עגומות מבחינת רמת ההיפגעות של אנשים וכמות הנפגעים וחומרת התאונות, אין ספק.

<ורדה אדוארדס: אבל צריך לזכור שאנחנו לא יכולים להזניח גם ענפים שהם עתירי סיכון בתחומים אחרים.

<ורדה אדוארדס: יש לנו בארץ גם תעשיות, יש לנו סוגים אחרים של שירותים שיש בהם סיכונים.

<ורדה אדוארדס: אז זה ברקע הדברים ואנחנו מטפלים בכולם.

עבד אל חכים חאג' יחיא: ברור שזה לא מנחם אותנו.

<ורדה אדוארדס: לא, לא, אבל רק פשוט לשים את הדברים בקונטקסט, זה המקום.

<ורדה אדוארדס: בכל מה שקשור לבנייה, אני חושבת שאתם יודעים כי אנחנו כבר דיברנו על כך בישיבות הקודמות.

<ורדה אדוארדס: קודם כל ברור שאני מברכת על זה שאתם באמת עוסקים בנושא הזה בצורה כל כך אינטנסיבית ולא מרפים.

<ורדה אדוארדס: אני מצדיעה לכם ואני חושבת שזה ראוי לשבח וזה כמובן גם ממריץ, אותנו, אין ספק.

<ורדה אדוארדס: אבל גם בלי התמריץ הזה, אנחנו מודעים לקושי בענף הזה ואנחנו פועלים בו ואנחנו באמת מנסים כל הזמן להכניס פעילויות נוספות.

<ורדה אדוארדס: זה לא סוד שהשר שם את הנושא של עיצומים כספיים בענף הבנייה, כנושא מוביל.

<ורדה אדוארדס: הצו, כידוע לכולם, עבר והוא נכנס לתוקף באחד בינואר 2018.

<ורדה אדוארדס: אנחנו כרגע עסוקים בעבודה מאד אינטנסיבית בבניית כל התשתית, על מנת שבאמת החל מאחד בינואר נוכל להטיל עיצומים על כל שורת הנושאים שנקבעו בצו.

עבד אל חכים חאג' יחיא: יש לכם כוח אדם שיוכל לפקח, כדי ליישם את העיצומים הכספיים, או שזה בדיוק כמו שהציבו את מצלמות המהירות, ואז למשטרה לא היה כוח האדם כדי לפענח ולהעביר דו"חות.

<ורדה אדוארדס: לא קיבלנו את התגבור שחשבנו שצריך להינתן, אבל אנחנו כן קיבלנו תוספת של שלוש משרות השנה ושלוש משרות בשנה הבאה, שאנחנו כמובן נגייס אותן.

<ורדה אדוארדס: ברגע שנצליח לבנות אותן ולאייש אותן, נגייס אותם לקידום הנושא הזה.

<ורדה אדוארדס: כלומר בטיחות בענף הבנייה, על כל ההיבטים שיש פה.

איל בן ראובן: רק בשביל לעדכן, להכניס אותנו לזה, פועל בניין באתר בנייה ברעננה נהרג - - -

<ישראל אסל: זה עוד לא בטוח שזו תאונה.

<ישראל אסל: יכול להיות שזה מוות טבעי.

איל בן ראובן: לא בטוח.

איל בן ראובן: כנראה.

<ורדה אדוארדס: כן, נכון, צריך לסייג את הדברים.

איל בן ראובן: זה רק בשביל להכניס אותנו לעניינים, שנדע איפה אנחנו חיים.

<ורדה אדוארדס: אוקיי, אז קודם כל באמת יש - - -

עבד אל חכים חאג' יחיא: זה מאד מצער.

עבד אל חכים חאג' יחיא: לא משנה מה הסיבה, מאד מצער.

<ורדה אדוארדס: נכון, נכון.

<ורדה אדוארדס: היום נערך מעקב צמוד אחרי כל הפגיעות האלה, ולכן באמת הדברים האלה נמצאים מאד חזק בתודעה וזה מאד חשוב.

<ורדה אדוארדס: אבל באמת לא כל המקרים הם תוצאה של חשיפת עובד לסיכונים בענף.

<ורדה אדוארדס: לפעמים זה באמת נגרם על ידי נושאים אחרים.

<ורדה אדוארדס: מעבר לעיצומים הכספיים, אנחנו כמובן עושים את פעולות הפיקוח והאכיפה הרגילות שלנו, אבל באמת תוך מתן דגש על אכיפה עם סובלנות נמוכה לעבירות קשות.

<ורדה אדוארדס: אנחנו מוציאים הרבה מאד צווים.

<ורדה אדוארדס: אנחנו עוצרים אתרים, מפסיקים עבודה וכדומה.

עבד אל חכים חאג' יחיא: ורדה, יש לי שאלה.

עבד אל חכים חאג' יחיא: יש לכם את האנשים והמפקחים שלכם.

עבד אל חכים חאג' יחיא: היות ואנחנו היום מתרכזים בנושא של הפיגומים, המפקחים שלכם, יש לכם אינדיקציה להגיד לנו תשמעו, המפקחים שלנו בשנה או מתחילת השנה בדקו X פיגומים ומצאנו מצב Y תקין ו-Z לא תקין ומה עשיתם?

עבד אל חכים חאג' יחיא: כי אחרת, לפי הנתונים שלנו בשטח, כאילו התוצאות – ואנחנו לא עושים סטטיסטיקה, אבל לפי מה שאנחנו רואים בשטח, אנחנו גם ביקרנו בשטחים, ביקרנו באתרים.

עבד אל חכים חאג' יחיא: אחד האתרים שהיינו, איל, היינו בחריש.

עבד אל חכים חאג' יחיא: בנס העובד על הפיגום לא מת.

עבד אל חכים חאג' יחיא: זה שהוא בחיים זה רק נס.

עבד אל חכים חאג' יחיא: אני אמנה כמה נקודות מהמצב שאני ראיתי.

עבד אל חכים חאג' יחיא: הוא בקומה חמישית, אין לו מעקה לפיגום.

עבד אל חכים חאג' יחיא: הוא מקבל אבן, כי עושים ציפוי אבן.

עבד אל חכים חאג' יחיא: הוא חותך את האבן עם דיסק ללא מגן בקומה חמישית.

עבד אל חכים חאג' יחיא: על הפיגום בקומה חמישית.

עבד אל חכים חאג' יחיא: מה אפשר להוסיף?

עבד אל חכים חאג' יחיא: מנהל עבודה נמצא שם ואני מדבר איתו, הוא אומר לי תשמע, הם התרגלו, מה יש לי לעשות?

עבד אל חכים חאג' יחיא: אני העליתי כמה נקודות ואם אני אמשיך אני אמנה עוד כמה, עוד שלוש, ארבע סיבות שהוא היה אמור להיות מת בגלל העבודה הזו שלו, ואני לא יודע אם מישהו בכלל ביקר באיזור הזה, אם מישהו בדק.

עבד אל חכים חאג' יחיא: אותו פיגום, אני בא לעיגון שלו, כי יש לו עיגון עם ברגים שדפקו אותם אל תוך הקיר ועם מה שיש לו כלולאה הזו, שקושרים את הפיגום.

עבד אל חכים חאג' יחיא: אני מגיע לשם, אני מנדנד את זה ביד, אתה רואה כאילו שהוא רתום לקיר, אבל הוא לא רתום לקיר.

עבד אל חכים חאג' יחיא: אני אומר דברים שאני ראיתי, לא שסיפרו לי.

<ורדה אדוארדס: אז אנחנו רואים את הדברים האלה ו - - -

עבד אל חכים חאג' יחיא: השאלה אם אתם בכלל בודקים את הפיגומים.

<ורדה אדוארדס: בוודאי.

עבד אל חכים חאג' יחיא: האם המפקחים מגיעים, או שהם אומרים שלום, מה המצב, בסדר.

עבד אל חכים חאג' יחיא: אתה רוצה קפה, כן, בבקשה, תודה רבה, להתראות.

איל בן ראובן: ורדה, את יכולה להגיד לנו במקרה כמה אתרים נסגרו בחודשיים האחרונים, לא רק בגלל החוק, אלא בגלל שאתם באתם וראיתם מצב לא טוב והאתר נסגר.

איל בן ראובן: כמה יש לנו כאלה?

<ורדה אדוארדס: כן, אז זהו, אין לי את הנתון כרגע, לצערי.

<ורדה אדוארדס: וגם הנתון שאתה מבקש - - -

עבד אל חכים חאג' יחיא: אז אני מבקש להעביר.

<ורדה אדוארדס: אנחנו נעביר לכם את הנתונים האלה.

עבד אל חכים חאג' יחיא: כי יש אתר אחד באשדוד שנסגר רק לאחר שאנחנו ביקרנו שם, אבל לא מעבר.

<ישראל אסל: כשהוא נסגר, מה עושים כדי לפתוח אותו?

<ישראל אסל: שולחים רק פקס, או הולכים חזרה לבדוק אם תיקנו?

איל בן ראובן: שאלה מצוינת.

<ורדה אדוארדס: לא, אז אני אענה, בסדר.

<ורדה אדוארדס: אז אלף יש לנו נתונים.

<ורדה אדוארדס: בכמה מתוך האתרים שביקרנו אנחנו ראינו ליקויים בכל מה שקשור לפיגומים וזה נתון שנוכל להעביר לכם, כמה צווים יצאו בגין פיגומים שלא עומדים בדרישות ומסכנים את - - -

איל בן ראובן: השאלה ורדה, ואני אומר לך את זה פשוט מהבטן, כי באמת כואב.

איל בן ראובן: הנקודה היא לא כמה ראינו ולא כמה ניירות יצאו, אלא כמה אתרים נסגרו.

איל בן ראובן: כמה הקבלן הבין – האתר שלי לא מוכן – ולכן עכשיו הוא קיבל בומבה.

איל בן ראובן: אני אומר את זה, כי אני אומר לך, דיברת על נושא העיצומים הכספיים.

איל בן ראובן: מצוין, עיצומים כספיים.

איל בן ראובן: ואם אתם חושבים שזה יפתור את הבעיה - - -

עבד אל חכים חאג' יחיא: אנחנו תמכנו בהם, אבל איך מיישמים אותם?

<ורדה אדוארדס: תראו, אני אומר רק מילה לגבי העיצומים.

איל בן ראובן: אני שואל בפרקטיקה.

<ורדה אדוארדס: אבל אני רוצה לחזור לעניין של העיצומים.

<ורדה אדוארדס: לגבי העיצומים, תראו, הרעיון הוא כזה, יש כאן איזה שהוא מהלך של פגיעה מאד משמעותית בכיס של הקבלנים, כי אם אנחנו מדברים על עיצום בגובה של 35,000 שקלים להפרה אחת ואתם מכירים את אתרי הבנייה ואנחנו נמצא שם לא הפרה אחת ולא שתיים, זה יכול להגיע לסכומים מאד גדולים, הכוונה היא שקבלן שיודע שיש לו את הסיכון מצד אחד, שמוטל עליו עיצום כספי בסכום לא זניח.

<ורדה אדוארדס: מצד שני הוא יודע שהוא יכול לעשות פעולות, להשקיע כספים על מנת למנוע את המצב הזה שבו יוטלו עליו עיצומים, אני מניחה שהם, בתור האנשים שיש להם איזה שהם חישובים כלכליים ושיקולים נכונים – אני מקווה – הם יעשו את החשיבה הזו והם ישקיעו במניעה ולא בתשלום העיצומים.

<ורדה אדוארדס: זה הכוונה.

איל בן ראובן: בואו נעבור לפיגומים.

עבד אל חכים חאג' יחיא: כן, כן, לפיגומים.

עבד אל חכים חאג' יחיא: אנחנו ביקשנו שאת תעבירי לנו את החומר על כל השאלות.

עבד אל חכים חאג' יחיא: אחת, כמה בדקתם, כמה מצאתם תקין, כמה לא תקין וכמה אתרים סגרתם בגלל פיגומים שהם לא תקינים.

עבד אל חכים חאג' יחיא: יש לנו גם את מכון התקנים, עדי כפרי?

<ורדה אדוארדס: ברשותך, עוד מילה אחת על התקן, אם אפשר, למרות שזה לכאורה הופנה למשרד הכלכלה.

<ורדה אדוארדס: אנחנו היינו במשרד הכלכלה.

<ורדה אדוארדס: אנחנו הזמנו ומממנו את הכתיבה של התקן הנוכחי - - -

עבד אל חכים חאג' יחיא: שאלנו בישיבה קודמת.

עבד אל חכים חאג' יחיא: ביקשנו עדכון לדעת איפה זה עומד.

עבד אל חכים חאג' יחיא: אנחנו בינתיים לא מקבלים.

עבד אל חכים חאג' יחיא: נציג מכון התקנים, כפרי?

<עדי כפרי: כן.

עבד אל חכים חאג' יחיא: בבקשה, אנחנו רוצים לדעת איפה אנחנו נמצאים ואם כל כך קשה לנו.

עבד אל חכים חאג' יחיא: אני חושב שלא קשה לבוא ואמץ גם תקן אירופאי, שהוא קיים, לבדוק אותו, להתאים אותו ולהתקדם.

<ורדה אדוארדס: הוא אומץ.

עבד אל חכים חאג' יחיא: בסדר, אבל לתרגם, להכין, לאשר, להוציא.

עבד אל חכים חאג' יחיא: זה יישום.

<ישראל אסל: זה לא התקן, זה הפיגום עצמו.

<ישראל אסל: אני חושב שצריך - - -

עבד אל חכים חאג' יחיא: אסל, יגיע התור שלך.

עבד אל חכים חאג' יחיא: אנחנו נרצה לדעת איפה זה עומד ואם העניין של הייצור ומה אנחנו עושים עם הפיגומים הקיימים היום, שהם לא מתאימים וכל מה שיש לנו בעניין של העץ, בעניין של הדופן, את העניין של כל הדברים האלה, שאנחנו דיברנו עליהם בישיבות קודמות – מה קורה איתם ואיך אנחנו עוברים לתקן, אם אנחנו מתקנים דברים.

עבד אל חכים חאג' יחיא: אז בואו נשמע איפה אנחנו עומדים.

<מתי רביבי: אם אפשר שפשוט הם יענו על השאלות קודם, ברשותך.

עבד אל חכים חאג' יחיא: זו שאלה שהייתה מישיבה קודמת ואז אנחנו גם נבקש אם יש לכם תשובות לשאלות שהפנינו אליכם בשבוע שעבר.

<ורד אורן: שמי ורד אורן, אני דוברת על המכון.

<ורד אורן: לא ראינו שאלות שהופנו אלינו וגם לא היינו בדיון שעבר.

<ורד אורן: אני יכולה להגיד ממה שאנחנו יודעים פה, אומץ תקן - - -

<מתי רביבי: אם אפשר לדבר לאט ולמיקרופון.

<ורד אורן: לא קיבלנו את השאלות.

<אתי שבתאי: קיבלתם פרוטוקול וקיבלתם את השאלות.

<ורד אורן: את הפרוטוקול קיבלנו אתמול.

עבד אל חכים חאג' יחיא: וגם את השאלות.

<ורד אורן: את השאלות לא ראינו, אבל אתמול קיבלנו את הפרוטוקול.

<ורד אורן: לא חשוב, אנחנו נענה על מה שאנחנו יודעים לענות ועל מה שלא, אנחנו נבטיח תשובה כמה שיותר מהר.

עבד אל חכים חאג' יחיא: כמה שיותר מהר, אני מבקש לשאלות לא יותר משבועיים מהיום לקבל את התשובות.

<ורד אורן: אין בעיות.

<ורד אורן: אנחנו נוכל להגיד את מה שאנחנו יודעים פה, אבל אם הייתי יודעת מראש על מה - - -

עבד אל חכים חאג' יחיא: בסדר, בהמשך.

עבד אל חכים חאג' יחיא: מה שאתם לא תענו ובסך הכל גם תשובות מסודרות, אנחנו נקבל גם בכתב.

עבד אל חכים חאג' יחיא: בבקשה.

<ורד אורן: אין בעיה.

<ורד אורן: אז שוב, רק לציין שאם היינו יודעים קודם, בשמחה היינו עונים.

<ורד אורן: יש תקן.

<ורד אורן: אומץ תקן שהוא בינלאומי.

<ורד אורן: יש תקן כיום.

<ורד אורן: לשאלתך לגבי התרגום שלו, למיטב הבנתי חלק מהנושאים שנמצאים בתקן הזה, יש לו ארבעה חלקים, הם לא ממש-.

<ורד אורן: אנחנו מדברים על היישום ואני מניחה שזה מה שרציתם לדעת.

עבד אל חכים חאג' יחיא: זה מה שאמרתי גם.

עבד אל חכים חאג' יחיא: אני אמרתי יישום גם, לא רק - - -

<ורד אורן: אז מבחינתנו אין בעיה לאמץ את מה שהוחלט לאמץ מבחינת היישום.

<ורד אורן: זאת לא הבעיה.

עבד אל חכים חאג' יחיא: מי צריך להחליט?

עבד אל חכים חאג' יחיא: מה שהוחלט את אומרת.

<ורד אורן: לא.

עבד אל חכים חאג' יחיא: אתם מכון התקנים, לא?

<ורד אורן: תשב הוועדה ותראה.

<ורד אורן: לפי מה שאני מבינה, ושוב, אני לא מתמחה בתחום הזה של הפיגומים ולא בתקינה.

<ורד אורן: חלק מהתקן הזה הוא דברים שקונסטרוקטורים מתעסקים בזה.

<ורד אורן: אנחנו מדברים פה על היישום.

<ורד אורן: לא על הכל צריך לתרגם, אבל התרגום הוא לא בעייתי.

<ורד אורן: זאת לא הבעיה.

עבד אל חכים חאג' יחיא: לא התרגום.

עבד אל חכים חאג' יחיא: אין לי בעיה לכתוב מחדש, אבל אני אומר כשזה נמשך הרבה זמן, אז אפשר לבוא ולאמץ.

עבד אל חכים חאג' יחיא: זה כל העניין.

<ורד אורן: לא התבקשנו לתרגם.

<ורדה אדוארדס: זה התקן שקיים היום, שהוכן בשנת 2014.

עבד אל חכים חאג' יחיא: עכשיו הוא בתוקף?

<ורדה אדוארדס: התקן בתוקף.

עבד אל חכים חאג' יחיא: כן, השאלה איזה שינויים אנחנו עושים עכשיו.

<עדי כפרי: אם יורשה לי, שמי עדי ממכון התקנים.

<עדי כפרי: מה שאנחנו מדברים עליו זה תקן 1139.

<עדי כפרי: רוב הבנייה - ויתקנו אותי פה אחרי זה אם אני טועה - מתייחסת לחלק אחד של פיגומי הזקיפים, ששם מתרחשות התאונות הגדולות יותר והתקן היום הוא תקן מאומץ, תקן זר ומה שאתם דיברתם עליו בוועדה הקודמת, על העניין של התרגום, לדעתי זה לא מה שימנע את התאונות ולא מה שיקטין את המפגעים.

עבד אל חכים חאג' יחיא: אתה יודע מה, אנחנו יודעים שאלה שבונים את הפיגומים, הם לא כל כך מומחים.

עבד אל חכים חאג' יחיא: אני לא אוכל לקבל אצלם הרצאות בשפה האנגלית, אז לפחות - - -

<עדי כפרי: אני מסכים איתך לחלוטין.

<עדי כפרי: התקן הזה לא מיועד לבוני הפיגומים, הוא מיועד למתכנן הפיגומים, שזה משהו אחר.

עבד אל חכים חאג' יחיא: אתה יודע מה, אחת הבעיות שלנו, שאנחנו אולי נתקדם לכיוון שתהיה חקיקה שתחייב גם תכנית לבניית פיגומים, שזה לא קיים היום.

עבד אל חכים חאג' יחיא: כי מי שבונה את הפיגומים זה בונה הפיגומים והעובדים, שחלק מהם יהיה היום הראשון שלהם בעבודה.

עבד אל חכים חאג' יחיא: אז בוא נדע שאנשים יידעו גם על מה מדובר, כאילו אם זה התרגום, אם מזלזלים בתרגום, אז זו בעיה.

<עדי כפרי: חס וחלילה.

<עדי כפרי: העניין גם הועבר למחלקת התקינה אצלנו והם יעבירו את זה לוועדות הציבוריות.

<עדי כפרי: העניין הזה עולה אצלנו לדיון.

עבד אל חכים חאג' יחיא: יש לכם צפי ללוחות זמנים?

<עדי כפרי: אני כרגע לא יכול להגיד לך, אבל אנחנו נעביר.

עבד אל חכים חאג' יחיא: אני רוצה לראות שלקבלנים, למנהלי העבודה, לבוני הפיגומים יש תקן, שיידעו לגבי הפיגום שהם בונים והם ממשיכים לעבוד אותו, אם הוא לפי התקן או לא לפי התקן.

עבד אל חכים חאג' יחיא: אם מנהל עבודה יידע אם לקבל את הפיגום הזה או לא לקבל אותו.

<ורד אורן: יש תקן.

<ורדה אדוארדס: התקן קיים.

<ורדה אדוארדס: הבעיה היא שהתקן כרגע הוא תקן וולונטרי.

<ורדה אדוארדס: התקן הזה לא אומץ.

עבד אל חכים חאג' יחיא: לכן דיברנו על אימוץ התקן.

<ורד אורן: אתם מדברים על שני דברים נפרדים, סליחה.

<ורד אורן: זה טרמינולוגיה.

<ורד אורן: יש תקן.

<ורד אורן: כדאי לסדר את הטרמינולוגיה.

<מתי רביבי: שנייה אחת ברשותך.

<מתי רביבי: יש פה ארבע שאלות.

<מתי רביבי: אחרי שנעבור על ארבע השאלות האלה, הכל יובהר.

<אתי שבתאי: סליחה, שם ותפקיד לפרוטוקול.

<מתי רביבי: מתי רביבי, יועץ חבר הכנסת איל בן ראובן.

<מתי רביבי: מעמדו של התקן לא ברור, למרות שלדעתי הוא ברור.

<מתי רביבי: מעמדו אל התקן אמור להיות תקן מחייב, מכיוון שבשנת 2001 - - -

<ורד אורן: בסדר, אבל זה לא קשור למכון התקנים.

<מתי רביבי: תקן זה מכון התקנים, זה לא תקן - - -

<ורד אורן: לא, ממש לא.

עבד אל חכים חאג' יחיא: בסדר, השאלה אם הוא מוכן ואם הוא מוכן והוא מחכה להכרזה.

עבד אל חכים חאג' יחיא: זו השאלה.

<ורד אורן: יש כבר תקן, כן, כן, מוכן.

עבד אל חכים חאג' יחיא: ומחכה להכרזה של משרד העבודה והרווחה?

עבד אל חכים חאג' יחיא: שאנחנו נדע פה.

<ורדה אדוארדס: לא, לא.

עבד אל חכים חאג' יחיא: אלא מה?

<ורדה אדוארדס: אני אסביר.

עבד אל חכים חאג' יחיא: תסבירי.

עבד אל חכים חאג' יחיא: את יודעת מה, אנחנו הלכנו לאיבוד פה.

עבד אל חכים חאג' יחיא: אנחנו רוצים לדעת אם יש לנו תקן עולמי, מתאים, שמאומץ, מחייב.

עבד אל חכים חאג' יחיא: מה המצב של התקן הזה?

<ורדה אדוארדס: אני אסביר.

<ורדה אדוארדס: כמו כל תקן אחר במדינת ישראל, התקן מותקן במכון התקנים בהתאם לחוק התקנים והוא מקבל מעמד וולונטרי.

<ורדה אדוארדס: כלומר הוא לא מחייב.

<ורדה אדוארדס: הוא קיים.

<ורדה אדוארדס: כל מי שרוצה להיות בסדר, יפתח את התקן, יידע מה הוא צריך לעשות, אבל הוא לא חייב.

<ורדה אדוארדס: אפשר להפוך את התקן הזה למחייב בשתי דרכים.

<ורדה אדוארדס: דרך אחת היא לפנות למשרד הכלכלה, לממונה על התקינה ולשר הכלכלה ולהגיד תתנו לתקן הזה מעמד רשמי.

<ורדה אדוארדס: ברגע שמכריזים רשמיות על תקן, התקן הזה הוא מחייב.

<ורדה אדוארדס: הוא חוק במדינת ישראל.

<ורדה אדוארדס: זו דרך אחת.

<ורדה אדוארדס: הדרך השנייה להפוך את התקן למחייב, היא לאמץ אותו בחקיקה.

<ורדה אדוארדס: כמו שאנחנו עשינו לגבי כל מיני תקנים אחרים, שבכל מיני תקנות שלנו יש אזכור שכל מיני למשל אמצעי מיגון אישי וכדומה, צריכים להיות בהתאם לתקנים ואז ברגע שאנחנו קובעים את זה בתקנות, התקנים האלה הופכים להיות מחייבים.

<ורדה אדוארדס: כרגע התקן הזה לפיגומים, שהוא תקן - - -

עבד אל חכים חאג' יחיא: וולונטרי.

<ורדה אדוארדס: הוא תקן טוב.

<ורדה אדוארדס: הוא באמת אימץ את הדרישות האירופאית.

<ורדה אדוארדס: יש לו כרגע מעמד וולונטרי.

<ורדה אדוארדס: הוא גם באמת לא תורגם לעברית ויתכן מאד שחלק מהאוכלוסייה שמשתמשת בו כן צריכה תרגום, אבל זה לדעתי דבר - - -

עבד אל חכים חאג' יחיא: חלק?

<ורדה אדוארדס: לא, בסדר, אולי כולם.

<ורדה אדוארדס: לדעתי התרגום לעברית הוא דבר אפשרי ואפשר למצוא מימון ולתרגם את זה.

<ורדה אדוארדס: זה לא נראה לי קטע קשה.

<מתי רביבי: ברשותך, אני רוצה - - -

עבד אל חכים חאג' יחיא: מתי, אנחנו נרצה לתת גם לאחרים, אז תקצר.

<מתי רביבי: אני טוען שהתקן הזה הוא תקן מחייב, רשמי, מכיוון שבתקנה אחרת, מאוחרת, שתוקנה בקובץ התקנות שתוקנו בשנת 2001, 16 שנים אחרי התקנות שעוסקות בבטיחות בבנייה, נקבע שתקן 1139 הוא תקן מחייב ומכיוון שזה 16 שנים אחרי התקנון ההן, הוא מחייב על פי חוק את מדינת ישראל.

<ורדה אדוארדס: מה שאומץ זה היה התקן דאז, שזה לא התקן משנת 2014, זה התקן הישן והוא אומץ רק - - -

<מתי רביבי: אין התייחסות לזה מבחינת התקן - - -

<ורדה אדוארדס: יש התייחסות.

<מתי רביבי: רגע, שנייה, ועדה, ברשותך.

<מתי רביבי: יש ל-1139 חלקים, אחד, שניים ושלושה.

<מתי רביבי: כך מופיע.

<מתי רביבי: לא מופיע שום דבר אחר.

עבד אל חכים חאג' יחיא: טוב, בואו נשמע - - -

<מתי רביבי: שנייה, שנייה.

<מתי רביבי: ישראל, אני מסכים איתך שבסוף בסוף מישהו צריך עבודה בשטח.

<מתי רביבי: אבל בהתחלה בהתחלה, מישהו צריך לקבוע את הסטנדרטים.

<מתי רביבי: הסטנדרטים לא נקבעים כראוי במדינת ישראל.

<מתי רביבי: אני טוען שאלף החוק, התקן הזה הוא מחייב ואני חושב שהמחלקה המשפטית של משרד העבודה חייבת לתקף את מה שאני אומר עכשיו.

<מתי רביבי: צריך להפנות אליהם שאילתה בנושא הזה.

<מתי רביבי: אם הוא מחייב, זה אומר שצריך לעשות מיד תיקון בתקנות, כדי להוציא את כל מה שקשור במפרט של הבנייה, של הבינוי, של הפיגומים בתוך התקנות של פקודת הבטיחות בבנייה, ולאמץ את 1139 על כל חלקיו.

<מתי רביבי: יש אפשרויות אחרות, שאני לא רוצה לדון בהן כרגע, הן מופיעות פה בהמשך לגבי מידת ההתאמה לגבי מידת ההתאמה של תקן 1139 למציאות הישראלית, נדבר על זה עוד רגע בנפרד, אבל כרגע אני מדבר על כך ש- - -

עבד אל חכים חאג' יחיא: אנחנו פה יש לנו, בוא נגיד בעיה, אתה אומר שהתקן הזה מחייב.

עבד אל חכים חאג' יחיא: אנחנו שומעים ממשרד העבודה והרווחה, מהגברת ורדה, שזה לא מחייב, כי זה 2014 ושם היה 2001.

עבד אל חכים חאג' יחיא: אז מה שאנחנו רוצים, אנחנו יושבים פה לא כדי לדון בגרסאות.

עבד אל חכים חאג' יחיא: אנחנו רוצים שהתקן הזה יהיה מחייב.

עבד אל חכים חאג' יחיא: ואני חושב שזה התפקיד שלכם במשרד העבודה והרווחה להביא את זה לתקנות, לבוא לוועדה המורחבת, לא לוועדת המשנה ולאשר את התקנות.

עבד אל חכים חאג' יחיא: אני לא חושב שתהיה בעיה.

עבד אל חכים חאג' יחיא: אני חושב שבישיבה אחת יכולים לגמור את הנושא הזה, כי לא דנים יותר בסעיפים של התקן עצמו, אלא באימוץ שלו ובאישור תובע שיהיה מחייב.

עבד אל חכים חאג' יחיא: בזה נוכל לחייב מנהלי עבודה, ממוני בטיחות לדעת בדיוק מה התקן הזה, כדי שיבנו לפיו וכדי שהפקחים שלכם יבואו ויבדקו אם הפיגום הזה נבנה על פי התקן או לא.

<ורדה אדוארדס: נכון.

עבד אל חכים חאג' יחיא: עכשיו בואו נשמע את חיים, שהוא אחראי על בוני הפיגומים.

עבד אל חכים חאג' יחיא: אנחנו רוצים לדעת האם אתם מאמצים את התקן הזה שקיים, האם אתם מכירים אותו, האם אתם בונים לפיו?

עבד אל חכים חאג' יחיא: למה פיגומים נופלים, מה אחראי על זה?

עבד אל חכים חאג' יחיא: אז בוא, יש לך את ההזדמנות לספר לנו, כי מבחינתנו יש לכם חלק גדול "באשמה" - ואני לא רוצה להאשים - שאנשים נופלים, שפיגומים גם נופלים.

עבד אל חכים חאג' יחיא: אז בוא נשמע מה יש לך להגיד לנו.

עבד אל חכים חאג' יחיא: תציג את עצמך לפרוטוקול.

<חיים ששון: אני חיים ששון, יש לי חברה בשם ח.ש.

<חיים ששון: פיגומים.

<חיים ששון: אני בענף כ-30 שנה ותודה לאל, בלי תאונות.

עבד אל חכים חאג' יחיא: אלחמדולילה.

<חיים ששון: כן, אבל זה לא אומר שזה לא יכול לקרות וזה לא אומר שבפיגום שלי זה לא יכול לקרות, ואני אסביר גם אחרי כן למה.

<חיים ששון: לפני 30 או 25 שנה אני ניסיתי לעשות מפגש של כל קבלני הפיגומים באזור המרכז וריכזתי אותם.

<חיים ששון: ישבנו אצלי בבית ואמרנו בואו נעשה משהו.

<חיים ששון: למה?

<חיים ששון: בואו נתחיל מהבסיס שלנו, איפה שכואב לנו.

<חיים ששון: לנו כואב, אנחנו עובדים קשה בבניין.

<חיים ששון: העבודה הכי קשה בבניין זה הפיגומים והרווח הכי קטן זה הפיגומים.

<חיים ששון: השאלה למה.

<חיים ששון: אז יש כזה דבר, בוא נאמר 500 מטר פיגום חדש עולה היום 25,000 שקלים.

<ישראל אסל: לפי המידות הקיימות פה בארץ?

<חיים ששון: כן, כן.

<חיים ששון: 25,000 שקלים, אתה מבין?

<ישראל אסל: כמה עולה האירופאי?

<חיים ששון: 25,000 שקלים חדש, מהמפעל, הכל.

עבד אל חכים חאג' יחיא: טוב, אם אתה כבר העלית את המחיר, כמה אורך החיים שלו ואחרי כמה שנים אתה מחליף אותו ואתה זורק אותו.

<חיים ששון: זהו, אז הפיגומצ'יקים מחזיקים את העמוד ביד.

<חיים ששון: מרגישים את המשקל שלו.

<חיים ששון: אז זה אומר זה נייר, זה עומד להיות נייר.

<חיים ששון: מה שנייר שים אותו בצד, מוציאים אותנו.

<חיים ששון: אנחנו.

<חיים ששון: יש מצב ש - - -

עבד אל חכים חאג' יחיא: אז אתה אומר לי שאתה קונה ולא מקפידים על העובי של הפרופיל של אותו עמוד.

<חיים ששון: תן לי.

<חיים ששון: אנחנו קונים, אני משתדל לקנות 2.9 - - -

<ישראל אסל: ממי אתה קונה?

<חיים ששון: מנוריאלי.

<חיים ששון: אני לוקח 2.9.

<חיים ששון: יש מקומות שמוכרים 2.6 עובי דופן.

עבד אל חכים חאג' יחיא: סליחה, אני רק אשאל את השאלה שאנחנו גם נדע ואולי ורדה תיתן לנו תשובה, לפחות אינדיקציה.

עבד אל חכים חאג' יחיא: הפיגומים שאנחנו רואים שהם נופלים, לרוב, לפי מיטב ידיעתי ותתקנו אותי אם אני טועה, הם לא בגלל שעמוד א' או ב' קרס, אלא בגלל שחסרים חלקים, בגלל הריתוך שלו לבניין, בגלל משולשים או מוצלבים שצריכים לעשות במקומות מסוימים כדי להקשיח, הקשחת פינות.

עבד אל חכים חאג' יחיא: אבל למרות שחשוב לנו אם זה נייר או אם עובי הדופן תקני או בסדר, אבל בוא נתקדם לכיוון הבנייה עצמה והמהירות של הבנייה להעמיד את הפיגום, וגם שהוא כמו מטוטלת לפעמים.

עבד אל חכים חאג' יחיא: מה עושים איתו כדי לבוא ולצאת והאם יש לכם בונים מוסמכים, שהם לפחות מפקחים על העובדים שלהם, שהם לא מוסמכים.

עבד אל חכים חאג' יחיא: אבל לפחות הם נמצאים בשטח ומפקחים על העבודה שלהם?

עבד אל חכים חאג' יחיא: או שמספיק שיש לך את התעודה ולא משנה אם הבן שלי מגיע ביום ראשון לעבוד אצלך והוא בונה - - -

<חיים ששון: הוא לא יכול לעבוד.

<חיים ששון: אני אסביר גם למה.

<חיים ששון: אצלנו כל אחד שעובד צריך לעבור קורס של עבודה בגובה.

<חיים ששון: אם אין לו מושג מה זה גובה, הוא לא יודע איך לעבוד בגובה, הוא לא יודע להישמר מהגובה, הוא לא יכול לעלות לפיגום.

<חיים ששון: זו אחריות שלי אם חס וחלילה יקרה משהו.

<חיים ששון: אז בגלל זה אני לא אקח את הבן שלך לעבודה.

עבד אל חכים חאג' יחיא: לא, הבן שלי לא, אבל לא זה העניין.

עבד אל חכים חאג' יחיא: העניין זה האם זה קורס שהוא מקבל או הדרכה שאתה נותן לו.

<חיים ששון: לא אני נותן לו.

עבד אל חכים חאג' יחיא: אני רוצה להקפיד על זה.

עבד אל חכים חאג' יחיא: זה קורס לבוני פיגומים לעבודה בגובה או הדרכה לעבודה בגובה, כמו שמנהלי העבודה נותנים בחמש דקות או פחות.

<חיים ששון: לא, לא, זה קורס.

<ורדה אדוארדס: זה גם.

<ורדה אדוארדס: זה שני דברים.

<ורדה אדוארדס: יש - - -

<חיים ששון: סליחה, זה קורס והוא מקבל תעודה והוא מוסמך.

<ורדה אדוארדס: זה קורס שאנחנו מפקחים עליו, אנחנו מסמיכים את הגופים שמעבירים את הקורסים האלה - - -

עבד אל חכים חאג' יחיא: כמה זמן משך הקורס הזה?

<ורדה אדוארדס: 50 וכמה שעות.

<חיים ששון: בוא נגיד יומיים.

<ישראל אסל: מה, עבודה בגובה?

עבד אל חכים חאג' יחיא: יומיים, 50 שעות.

עבד אל חכים חאג' יחיא: אני מבין שיומיים 24 שעות בכל יום, זה לא מגיע ל-50 ומשהו שעות.

עבד אל חכים חאג' יחיא: לפחות בחשבון אני יודע לעשות את זה.

<חיים ששון: לא זה, אצלה 50.

<חיים ששון: אני אומר מה אני עשיתי.

<חיים ששון: אני לא יודע מה אצלה, אני אומר מה עשיתי וקיבלתי תעודה.

<חיים ששון: יש אנשים עם תעודה שקיבלו ברבע שעה, אבל אצלי זה לוקח יומיים.

איל בן ראובן: חיים, יש לי בקשה רגע.

איל בן ראובן: תראו, אני קצת מרגיש שאנחנו פה-.

איל בן ראובן: אני רוצה לשאול אותך שאלה.

איל בן ראובן: אתם עושים, ורדה עושה, כולם עושים.

איל בן ראובן: למה אנשים נופלים?

איל בן ראובן: למה יש כזה ברדק עם הנושא של הפיגומים?

עבד אל חכים חאג' יחיא: בואו נשמע.

איל בן ראובן: תן לי הצעה קונקרטית איך אתם מציעים לפתור את הבעיה.

עבד אל חכים חאג' יחיא: חיים, יש לך שתי דקות לתת לנו את התמצית.

עבד אל חכים חאג' יחיא: בואו לא נפריע לנו, שייתן לנו בשתי דקות.

<ישראל אסל: רק להשלים שאלה אם אפשר.

עבד אל חכים חאג' יחיא: אנחנו נשאל אותו אחר כך.

עבד אל חכים חאג' יחיא: שייתן לנו את התיזה שלו בשתי דקות, כך שאנחנו נבין בדיוק את התשובה לשאלה הזו.

עבד אל חכים חאג' יחיא: אתה יודע מה, תאר לנו את הדרך מהרגע שהוא יצא מהמגרש שלך, איפה שיש לך את הפיגומים, עד שהוא חוזר עם האישור של מנהל עבודה ומה האחריות שלך אחרי זה אם נופלים, או שאתה אומר מספיק, אני מסרתי אותו וזה לא מעניין אותי, כי אני מסרתי.

<חיים ששון: עכשיו ככה, אנחנו מחויבים לעשות בסיס.

<חיים ששון: הבסיס הוא צריך להיות עם לוחות של שני צול ובדרך כלל לא עושים אותם.

<חיים ששון: זה אחד.

<חיים ששון: שני צול, כוסות, שלא יברח.

<חיים ששון: הפיגום מתחיל לעלות למעלה.

<חיים ששון: מסתיים סתם לדוגמא 10 מטר על 20 מטר.

<חיים ששון: עלה למעלה, אנחנו מעגנים אותו מיטה כן, מיטה לא.

<חיים ששון: כאילו בכל 5 מטרים יש לו עיגון עם - - -

<ישראל אסל: איך העיגון?

<חיים ששון: עם ג'מבו 13.

עבד אל חכים חאג' יחיא: הנה אומר, עם ג'מבו.

עבד אל חכים חאג' יחיא: ישראל, בבקשה תן לו לסיים.

<חיים ששון: עם ג'מבו 13, וו סגור שהוא יהיה סגור.

<חיים ששון: יש לנו עם מתלה, שהוא תפוס עם מחבר.

עבד אל חכים חאג' יחיא: אתה אומר כל חמישה מטרים יש לך – אני קראתי לזה ריתום לקיר.

<חיים ששון: זה הריתום לקיר.

<חיים ששון: יש מקומות שלא.

<ישראל אסל: לא עושים עם חוט שזור?

<ישראל אסל: כולם עושים עם חוט שזור.

עבד אל חכים חאג' יחיא: ישראל, אני מבקש לא להפריע לו.

עבד אל חכים חאג' יחיא: תן לו לסיים, כי אנחנו אמרנו שאנחנו ביקרנו בשטח.

עבד אל חכים חאג' יחיא: למי שלא יודע אני גם מהנדס וזאת העבודה שלי ואני הגעתי לכנסת מהמקומות האלה.

עבד אל חכים חאג' יחיא: אז את מה שקורה באתרי בנייה אני מכיר מקרוב מעבודה.

עבד אל חכים חאג' יחיא: זה לא שסיפרו ל וזה לא רק שביקרתי גם באתרים.

<חיים ששון: נראה לי שאני לא אצטרך פה שתי דקות, אני אצטרך שעתיים, לפי מה ש - - -

עבד אל חכים חאג' יחיא: לא, לא, זה שתי דקות.

<חיים ששון: בסדר.

<חיים ששון: אנחנו עיגנו את הפיגום.

<חיים ששון: אנחנו צריכים להיות מחויבים לשים בו, כמו שאמרת, אלכסונים, לוח רגל ולוח ברך.

<חיים ששון: במידה שאחד למטה יהיה נופל ולא שיפול משהו למטה.

<חיים ששון: עכשיו מה קורה?

<חיים ששון: באים, בדרך כלל יש חיפוי של אבן.

<חיים ששון: ברגע שיש חיפוי של אבן, פה מתחילה להיות בעיה.

<חיים ששון: הוא צריך למטה לנסר את האבן, לתת את המידה ולהדביק אותה.

<חיים ששון: אבל הוא נותנים לו מידה 60 על 40 את האבן, אז הוא מעלה אותה למעלה.

<חיים ששון: מודד לידו, רואה 60 על 40 אם הוא צריך והוא חותך אותה על הפיגום.

<חיים ששון: כשהוא חותך אותה על הפיגום, את מה הוא חותך אחר כך למטה?

<חיים ששון: את העץ.

<חיים ששון: הוא עושה בו פס.

<חיים ששון: והנפילות האלה, של הפס, שהוא נופל, בסוף זה קורס.

<חיים ששון: זה נשבר, זה לא קורס.

<חיים ששון: הפציעות האלה, הוא לא נופל למטה.

<חיים ששון: הוא נופל, מקבל מכה במפשעה, משהו.

עבד אל חכים חאג' יחיא: זה אלה שלא מקבלים עליהם דיווחים.

<חיים ששון: גם לפעמים מקבלים.

<חיים ששון: יופי, אחרי כן יש מצב שהוא מחפה את האבן.

<חיים ששון: מה הוא רוצה?

<חיים ששון: כשמפרקים את הפיגום, שלא יעלה לו פועל שאחר כך יתחיל לתקן איפה שיש את הג'מבואים.

<חיים ששון: מה הוא עושה?

<חיים ששון: הוא מתחיל לפרק את הג'מבואים.

<חיים ששון: משאיר שם חוט למעלה, איפה שסגור עם קרש.

<חיים ששון: בכל בניין זה ככה.

<חיים ששון: זה לא משהו שרק אני ראיתי.

<חיים ששון: עד עכשיו זה בסדר, קשור עם חוט שזור.

<חיים ששון: כמו שפעם - - -

עבד אל חכים חאג' יחיא: טוב.

<חיים ששון: רגע, אני אסביר למה זה קורס.

<חיים ששון: בא האיש של האבן, אומר מה, אני קיבלתי עכשיו משטח אבן, איפה אני אשים אותו?

<חיים ששון: הקבלן רוצה את המקום שם.

<חיים ששון: הוא לוקח את האבן, מעמיד אותו על מה?

<חיים ששון: על הפיגום.

<חיים ששון: מחלק אותו על הפיגום.

<חיים ששון: המטר של הפיגום, כל מטר זה טונה, אבל זה בסך הכל על חלק של הפיגום.

<חיים ששון: אז כמה קורות כאלה, הטונה כבר מתחלקת ל-10, נהיה 100 קילו רק.

<חיים ששון: ואז יש שם חיבור של הקיר, שזה חוט שזור.

<חיים ששון: בא מישהו שאין לו צינור מים, אז הוא שם חבית למעלה וממלא.

<חיים ששון: ראיתי הרבה נפילות כאלה.

<חיים ששון: זה הדוגמא.

<חיים ששון: הוא ממלא ופתאום זה קורס באמצע והפיגום נופל.

<חיים ששון: זה אחת הסיבות, אני חושב - - -

עבד אל חכים חאג' יחיא: טוב, הבנו.

<חיים ששון: זה אחת הסיבות הכי גדולה.

עבד אל חכים חאג' יחיא: הבנו מה שאתה אמרת.

עבד אל חכים חאג' יחיא: אתה אמרת שאתם בונים לפי התקן, הכל בסדר ואחרי שאתם יוצאים מהשטח יש לנו את הבעיות.

<מתי רביבי: הם לא בונים לפי התקן.

עבד אל חכים חאג' יחיא: כן, אני יודע שזה לא נכון, אבל בוא.

עבד אל חכים חאג' יחיא: השטח מסביב לבניין הוא לא מפולס ויש לכם מידות קבועות.

עבד אל חכים חאג' יחיא: אתה אומר שאתם שמים - - -

<חיים ששון: מגביהים.

<חיים ששון: יש מגביהים שאנחנו שמים אותם.

<חיים ששון: או ג'קים שמסתובבים, שעושים וזה מפלס את הכל.

עבד אל חכים חאג' יחיא: כן, אתם מפלסים את זה לפי זה - - -

<חיים ששון: ודאי.

עבד אל חכים חאג' יחיא: ועל הקרש, שהוא בשני צול - - -

<חיים ששון: שני צול ואדמה ישרה.

<חיים ששון: מיישרים אותה עם ה- - -

עבד אל חכים חאג' יחיא: כן, כן, אבל לא שמים בלוקים ועל הבלוק הזה לא שמים כדי ליישר.

עבד אל חכים חאג' יחיא: כי אני אומר לך, לא זה שמחפה את האבן בא, מרים את הפיגום ושם את הבלוק למטה.

עבד אל חכים חאג' יחיא: ברור שזה מי שבנה אותו.

<חיים ששון: זה שמרחיב את הפיגומים עושה את זה.

עבד אל חכים חאג' יחיא: אז אתה חושב שבלוק כזה, עם כל המשקל שדיברת, ששמים את המשטחים של האבן מעל, אתה חושב שזה יכול להחזיק?

<חיים ששון: הוא לא יכול להחזיק.

עבד אל חכים חאג' יחיא: אז מי מפקח על זה?

עבד אל חכים חאג' יחיא: מי שואל את זה?

עבד אל חכים חאג' יחיא: מי בודק את זה?

<חיים ששון: אז זהו, אז סליחה רגע.

<חיים ששון: אני רוצה להגיד, אני בזמנו ניסיתי לעשות - - -

עבד אל חכים חאג' יחיא: הבנת את הנקודה?

<חיים ששון: רק תן לי דקה, אני אסביר לך.

עבד אל חכים חאג' יחיא: אני רוצה שאתה תסיים.

עבד אל חכים חאג' יחיא: ממש חצי דקה ותסיים, כי אנחנו - - -

<ישראל אסל: יש לי אליו עוד שאלה אחת.

עבד אל חכים חאג' יחיא: אחרי שהוא יסיים אנחנו נפנה אליו גם שאלות, אבל אני רוצה שהוא יסיים את מה שיש לו.

<חיים ששון: אנחנו רצינו לעשות ככה, אני גר ברמת גן.

<חיים ששון: אני בקשרים עם ראש העיר.

<חיים ששון: אמרתי אנחנו נבוא אליך - - -

עבד אל חכים חאג' יחיא: הקודם או הנוכחי?

<חיים ששון: הנוכחי.

<חיים ששון: גם את הקודם, אבל עם הנוכחי.

עבד אל חכים חאג' יחיא: הם לא רחוקים אחד מהשני.

<חיים ששון: בדיוק, הוא גר בדיוק מעלי.

<חיים ששון: אז אמרנו ככה, בואו נעשה מסודר, את העיר רמת גן נעשה מסודר.

<חיים ששון: לפני שמתחילים להרכיב את הפיגום יש את הבסיס, שמכינים את הבסיס של הפיגום.

<חיים ששון: קודם כל זה צריך להיות מהודק, זה צריך להיות ישר, לשים 2 צול, לשים את הכוסות, פה זה מתחיל.

<חיים ששון: לא כשאחר כך אתה מוסר למישהו את הפיגום, אז הוא מסתכל, הוא אומר אה, בסדר, לשלוח רגל, לשלוח זה.

<חיים ששון: זה לא.

<חיים ששון: לראות את הבסיס שלו למטה.

<חיים ששון: חס וחלילה - - -

עבד אל חכים חאג' יחיא: שאלה אחרונה ועליה תענה ובזה נסיים ואז נשאל עוד שאלות נוספות.

עבד אל חכים חאג' יחיא: הדברים האלה, מישהו בודק אתכם, או שאתה בא ואומר לי תיאורטית.

עבד אל חכים חאג' יחיא: מנהל העבודה בא ומקבל ממך את הפיגום הוא מסתכל על היישור, על ההידוק?

עבד אל חכים חאג' יחיא: במה אתה מהדק?

עבד אל חכים חאג' יחיא: אתה מגיע ואתה רוצה להדק, כי אנחנו יודעים שמסביב לבניין זה אדמה מופרת, לא מהודקת, כי זה מילוי, חפרו מסביב, הכניסו מילוי ואף אחד בשלב הבנייה לא בא ומהדק את השטח מסביב לבנייה.

עבד אל חכים חאג' יחיא: אז במה אתם מהדקים?

עבד אל חכים חאג' יחיא: עוברים ברגל מעל זה?

<חיים ששון: לא, אנחנו מיישרים אותו, יש לנו לוח של 2 צול באורך של 1.2 מטר.

<חיים ששון: הוא יושב, הוא מהדק את המקום.

עבד אל חכים חאג' יחיא: בסדר, זה המשקל של העמודים של הפיגום.

<חיים ששון: זהו.

עבד אל חכים חאג' יחיא: בזה אתה מהדק.

עבד אל חכים חאג' יחיא: לזה אתה קורא הידוק?

<חיים ששון: אבל הוא מחויב - - -

עבד אל חכים חאג' יחיא: אני אומר לזה אתה קורא הידוק.

עבד אל חכים חאג' יחיא: הבנתי.

<חיים ששון: סליחה רגע, הוא מחויב לתת לנו מקום שטוח ומהודק.

עבד אל חכים חאג' יחיא: הוא מחויב.

עבד אל חכים חאג' יחיא: בסדר.

<חיים ששון: א

<חיים ששון: בחל אני לא ראיתי שנותנים - - -

עבד אל חכים חאג' יחיא: עכשיו השאלה האחרונה שלי בנושא הזה, כי אתה מייצג את בוניו הפיגומים.

עבד אל חכים חאג' יחיא: יש לכם קשר אחד שלני, בודקים אם כולכם בונים באותה שיטה, או שזה רק כדי לשבת מתי שהוא על כוס קפה ולדבר על הספורט או אני לא יודע מה, או שבכלל יש לכם – אתה אומר איגוד.

עבד אל חכים חאג' יחיא: השאלה אם יש לכם פיקוח על העבודות שלכם, אם אתם בודקים, אם אתם שואלים למה הפיגום של משה נפל ושל חיים לא.

עבד אל חכים חאג' יחיא: אתם עושים את הדברים האלה, או שבאת ואתה רק מדבר על עצמך ועל העובדים שלך?

<חיים ששון: לא, לא.

<חיים ששון: לא על עצמי ולא זה.

<חיים ששון: כשמדברים, חס וחלילה שפיגום נופל, זה פשוט בהתעניינות.

<חיים ששון: אחד שואל את השני למה נפל, איך נפל, אתה ראית, הוא ראה?

<חיים ששון: זה מה שנהיה.

<חיים ששון: אצלנו לא רק דנים.

<חיים ששון: הכי חשוב זה הכסף.

<חיים ששון: אנחנו כל הזמן בקשר, כל הזמן, כמה כסף לקחת על פיגום, איזה קבלנים לא לעבוד איתם.

<קריאה: מתאמים את המחירים.

עבד אל חכים חאג' יחיא: כן הם לא משלמים.

עבד אל חכים חאג' יחיא: מוסר התשלומים שלהם לא בסדר, אז הקשר בין זה לבטיחות, אנחנו - - -

<חיים ששון: עוד פעם, זה מה ששאלת אותי.

<חיים ששון: הקשר שלנו זה מה שמבסס לנו את כל הקשר.

עבד אל חכים חאג' יחיא: הבנתי.

עבד אל חכים חאג' יחיא: ישראל, אתה רוצה לשאול שאלות?

<ישראל אסל: כן, שאלה אחת רק לידע כללי.

<חיים ששון: מי זה ישראל הזה?

עבד אל חכים חאג' יחיא: ישראל אסל.

<ישראל אסל: אני מהפורום למניעת תאונות עבודה.

<חיים ששון: יפה.

<ישראל אסל: שאלה אחת.

<ישראל אסל: אמרת ש-30 אתה בענף.

<חיים ששון: כן.

<ישראל אסל: האם מלפני 30 שנה ועד היום זה אותו סוג פיגומים שאנחנו מכירים היום?

<ישראל אסל: ב-30 שנה האחרונות זה אותו סוג פיגומים?

עבד אל חכים חאג' יחיא: אתה מחדש, אבל זה אותו סוג.

<חיים ששון: סליחה רגע, קודם כל הפיגומים - - -

<ישראל אסל: מה שיש היום זה מה שהיה לפני 30 שנה?

<חיים ששון: לא אותו דבר.

<חיים ששון: בוא אני אסביר לך למה.

<חיים ששון: פעם היה עובי דופן 0.26.

<ישראל אסל: אני שואל על הדגם של הפיגום.

<ישראל אסל: זה אותם - - -

<חיים ששון: זה אותו דבר.

<חיים ששון: אני מיד אסביר לך מה זה.

<חיים ששון: הפיגום הזה זה סך הכל אנשים עלו לארץ פה, כל הגרמנים שהיו וגם ההתבטאויות של הפיגום – שטייפר, פלנקה, כל זה זה של האנשים האלה.

<חיים ששון: הם המציאו את הפיגום הזה.

<חיים ששון: זה המצאה ארצישראלית הפיגום הזה.

עבד אל חכים חאג' יחיא: חיים, הוא שאל שאלה פשוטה.

עבד אל חכים חאג' יחיא: זה אותו סוג?

עבד אל חכים חאג' יחיא: אתה יכול להגיד לו כן, אתה - - -

<חיים ששון: אותו סוג.

עבד אל חכים חאג' יחיא: אתה יכול להגיד לו אותו סוג, אבל השתפרנו קצת ועשינו 2.6.

<חיים ששון: אבל משופר, כן.

עבד אל חכים חאג' יחיא: שאלתי קודם שאלה מה אורך החיים של הפיגום שלך ואתה לא ענית.

עבד אל חכים חאג' יחיא: כמה שנים?

עבד אל חכים חאג' יחיא: אני קניתי היום את ה-500 מטרים ב-25,000 שקלים, כמה שנים זה ישמש אותי ואני בא ואומר תשמעו, זה כבר יצא משימוש, אני לא יכול עוד כי זה יכול לסכן.

עבד אל חכים חאג' יחיא: כמה שנים?

<חיים ששון: אני מאמין בין 10 שנים ל-12 שנים.

<חיים ששון: זהו.

עבד אל חכים חאג' יחיא: טוב, תודה רבה.

<חיים ששון: זה במידה והוא נמצא בפנים.

<חיים ששון: אם משהו ליד הים, הקורוזיה אוכלות אותו וזה פחות זמן.

עבד אל חכים חאג' יחיא: כן, הבנו.

<ישראל אסל: השאלה השנייה שלי בקצרה, זה שאלה מקצועית.

<ישראל אסל: אתה בונה הרבה שנים פיגומים.

<ישראל אסל: צוות של 4 פועלים, כמה מיטות פיגום ההספק שלו ביום?

<חיים ששון: 60 מיטות.

<ישראל אסל: 60 מיטות זה המקסימום שהם עושים?

<חיים ששון: כן.

<ישראל אסל: מה זה 60 מיטות?

<ישראל אסל: איזה מבנה זה סוגר?

<חיים ששון: 300 מטרים.

<ישראל אסל: זה בדיוק הבעיה.

<חיים ששון: מה זה הבעיה?

<ישראל אסל: זה לא 60 מיטות.

<ישראל אסל: הם עושים 150 מיטות ויותר.

<ישראל אסל: הפיגומים האלה הם פיגומים שהם לגו.

<ישראל אסל: טק, טק, טק - - -

<יהודה כהן: אבל למה אתה הופך אותו שקרן?

<חיים ששון: אני אומר לך משהו, תשמע טוב - - -

עבד אל חכים חאג' יחיא: לא, לא, חברים, חברים, 50 מיטות ו-60 מיטות, אתה יודע מה, הבעיה שלי היא לא על ההספק.

עבד אל חכים חאג' יחיא: מבחינתי שיספיקו ל-300 אפילו, לא 60 מיטות, ל-300, אבל שייבנו לפי התקן, שהביסוס שלהם יהיה נכון.

עבד אל חכים חאג' יחיא: שהעיגון שלהם לבניין יהיה בסדר.

עבד אל חכים חאג' יחיא: שהמעקות שלהם יהיו כמו שצריך.

עבד אל חכים חאג' יחיא: אני לא מסתכל על כמה ההספק שלך.

עבד אל חכים חאג' יחיא: אתה יודע מה, תבוא לבניין, לא מעניין אותי כמה הגובה שלו, מה שטח המעטפת שלו.

עבד אל חכים חאג' יחיא: מה שחשוב לי כשאנשים יעלו על הפיגום, שהפיגום יהיה בטוח ואני לא רוצה לסמוך על מנהל עבודה, שיבוא ויעקוב אחרי כל עמוד וכל מיטה ועל מעקה, כי הוא לא יעשה את זה, ואנחנו דיברנו על זה הרבה פעמים פה ובמקומות אחרים, שמנהל עבודה לא מתעסק בבטיחות.

עבד אל חכים חאג' יחיא: זה כבר נושא אחר, שאנחנו נטפל בו.

<חיים ששון: אבל הוא חייב.

עבד אל חכים חאג' יחיא: אני יודע שלפי התקן ואני יודע שלפי התקן אסור לו לשים את העמוד על זה על בלוק והוא צריך להדק והוא לא יכול לעגן אותו בחוט שזור, וכל מה שאתם לא עושים נכון, אני יודע שהתקן מחייב אתכם לעשות אותו נכון.

עבד אל חכים חאג' יחיא: אנחנו מדברים על מה שקורה בשטח ואנחנו מדברים על איך אפשר לפקח שמה שאתם עושים יהיה לפי התקן.

עבד אל חכים חאג' יחיא: אבל רצינו לשמוע ממך בדיוק מה שאתם עושים.

עבד אל חכים חאג' יחיא: פה היו כמה שאלות, והתשובות שלך נתנו לנו גם לשאול עוד שאלות ועוד שאלות ולהיות תמהים, כי פשוט מאד אתם לא עושים לפי התקן ואף אחד לא מפקח עליכם ואתם באים ואומרים הכל בסדר, רק לא אני.

עבד אל חכים חאג' יחיא: זאת אומרת אני בסדר.

עבד אל חכים חאג' יחיא: כל העולם אשם בזה שיש תאונת עבודה, רק אני לא.

עבד אל חכים חאג' יחיא: בסדר, הבנו.

עבד אל חכים חאג' יחיא: עכשיו, היות והתקן הוא וולונטרי, היות ורק באים ורואים סיכון במקרה של אחד לאולי אלף אתרים, יש סיכוי שיבואו ויבדקו וזו הערכה שלי – יבואו ויבדקו את הפיגום כמו שצריך, לא רק להסתכל, כי ממבט ראשון אתה יכול לראות שהכל יפה.

עבד אל חכים חאג' יחיא: אנחנו הגענו לאתרים והסתכלנו.

עבד אל חכים חאג' יחיא: איזה מסודר.

עבד אל חכים חאג' יחיא: איזה יפה.

עבד אל חכים חאג' יחיא: כשאתה מתקרב ואתה רואה מקרוב, יש לך את המקרו ויש לך את המיקרו.

עבד אל חכים חאג' יחיא: אם אתה מתקרב למיקרו אתה רואה קטסטרופה.

עבד אל חכים חאג' יחיא: אני עוד פעם שואל, ורדה, יש לכם תכנית להביא את התקן הזה, לאמץ אותו בתקנות?

עבד אל חכים חאג' יחיא: את יכולה פה להצהיר פה לפרוטוקול הוועדה שתוך פרק זמן מסוים אנחנו נוכל להביא את זה?

עבד אל חכים חאג' יחיא: אני רוצה לשמוע את זה.

איל בן ראובן: ורק אם אפשר, שאלה של הדיוט אולי, שלא כל כך מבין בזה, או פחות מבין מהמהנדס ומכל האנשים.

איל בן ראובן: האם התקן הזה שאתלם מדברים עליו, שכרגע מתי דיבר עליו, האם התקן הזה זה מה שבונה חיים?

איל בן ראובן: כי מה שחיים סיפר לי עכשיו, זה שהוא בונה משהו שבשנת 1920 ימצאו אותו והוא ממשיך לעבוד ואנשים ממשיכים ליפול.

איל בן ראובן: וממה שאני שמעתי פה עכשיו, אם אנחנו נלך עם הדבר הזה לא נתקדם מטר קדימה, רק נמשיך ליפול, כי יהיו יותר בתים ופחות פיגומים.

איל בן ראובן: ואני שואל האם אנחנו - - -

<ורדה אדוארדס: לא, ואנחנו גם עולים לגובה.

<ורדה אדוארדס: אנחנו ממשיכים לעלות לגובה ולעלות ואז זה מסוכן יותר.

איל בן ראובן: רגע, אני שואל האם התקן החדש, האירופאי, הוא תקן משופר.

איל בן ראובן: התקן הזה, ולא משופר בעוד בורג, אלא הוא תקן שמונע נפילות בעניין הזה.

איל בן ראובן: כי אם התקן היום הוא כזה של עוד פעם הקרשים האלה, שנשברים בגלל שההוא לא שם את זה וההוא לא שם פה, אנחנו לא נתקדם לשום מקום.

עבד אל חכים חאג' יחיא: שאלת שאלה שהתכוונתי אליה – אורך החיים.

עבד אל חכים חאג' יחיא: אורך החיים זה של עמוד המתכת או של העץ, או של מה?

איל בן ראובן: אני רוצה לשאול ואני רוצה להבין, ורדה, מה דרך הפעולה שמחברת אותך עם התקן, שבעוד שלושה חודשים, חצי שנה, שנה, אנחנו מגיעים לצורת פיגומים אחרים.

איל בן ראובן: כזאת שממנה לא נופלים.

איל בן ראובן: זאת השאלה.

<ורדה אדוארדס: בסדר, אז אני אענה.

<ורדה אדוארדס: אמרנו שהתקן הוא תקן מתקדם וזה לא הפיגומים משנת 1950, או כל מיני יורשים שלהם, שמשתמשים בהם היום.

<ורדה אדוארדס: יש כבר קבלנים שרכשו גם את הפיגומים שעונים על דרישות התקן, אבל רובם עדיין לא.

<ורדה אדוארדס: אני חושבת שיש כאן מומחה ממכון התקנים שיכול לחדד את ההבדלים בין הפיגומים שנהוגים היום לבין הפיגומים שנדרשים בתקן.

<ורדה אדוארדס: אני לא מומחית לפיגומים, אני מודה, אבל אני רוצה להגיד כאן שני דברים.

<ורדה אדוארדס: ראשית, בתקנות, לא בתקן, בתקנות הבטיחות שהן מחייבות, יש הרב דרישות לעניין של פיגומים, לגבי היציבות שלהם, לגבי מי יכול להקים אותם, לגבי מי צריך לבדוק אותם.

<ורדה אדוארדס: ובאמת אתה צודק, מטילים כאן הרבה אחריות על מנהל עבודה, אבל לא רק.

עבד אל חכים חאג' יחיא: כן, אבל אנחנו בינתיים רק בתקנות.

עבד אל חכים חאג' יחיא: יש לנו גם מי שצריך לבקר אותן, לבדוק אותן ולפקח עליהן ולא עושה את זה.

<ורדה אדוארדס: נכון, נכון.

<ורדה אדוארדס: מרגע שבונים פיגומים שהם עשויים מחומרים לא נכונים, שהביסוס שלהם לא נכון, שהעיגון שלהם לא נכון, זאת אומרת כל הבעיות שאתם הזכרתם כאן, אז ברור שקשה יותר גם לתחזק אותם, לשמור על הבטיחות שלהם וכדומה.

<ורדה אדוארדס: הפיגומים שנדרשים בתקן נותנים כבר מראש מענה הרבה יותר טוב והרבה יותר בטוח ועל זה איך ויכוח.

<ורדה אדוארדס: אתה רוצה להרחיב?

איל בן ראובן: ורדה, אני שואל שאלה, איך מגיעים - - -

עבד אל חכים חאג' יחיא: ורדה, התקנות האחרונות הן משנת 2001?

<ורדה אדוארדס: לא, התקנות הן משנת 1988.

איל בן ראובן: ורדה, אני מתייחס למה שאת אמרת קודם לגבי העיצומים הכספיים.

איל בן ראובן: תגידי לי את, איך מגיעים למצב שמ-1 בינואר המפקחים שלך בכל מקום שלא עומד בתקן, כי האנשים כבר יודעים את התקן מה צריך באמת לעשות, כל מקום כזה שבא המפקח ועובר ורואה את מה שאנחנו רואים בשטח, באותו רגע 35,000 שקלים על כל דבר כזה.

איל בן ראובן: איך עושים את זה?

איל בן ראובן: איך מתכנסים לזה?

עבד אל חכים חאג' יחיא: סליחה, לפני זה אני אחדד את השאלה.

עבד אל חכים חאג' יחיא: אנחנו היום מתעסקים רק בפיגומים ולא באשר.

עבד אל חכים חאג' יחיא: היות ועדיין התקן הזה הוא וולונטארי ואנחנו מדברים על התקנות הכלליות שדיברת עליהן מ-88, של היציבות, של הביסוס, של העיגון.

עבד אל חכים חאג' יחיא: כל עוד שהתקן הזה לא מחייב, אז אנחנו נישאר עם אותן בעיות, כי אין לנו את התקן הזה.

עבד אל חכים חאג' יחיא: אז למה לא להריץ, כי התקן קיים אמרתם.

עבד אל חכים חאג' יחיא: את יודעת מה, לא איכפת לי לבוא ולהגיד תשמעו, את התקנות האלה אנחנו מאשרים, אפילו שהן באנגלית ותוך שבועיים, חודש אפשר לתרגם אותן ולהכין אותן.

עבד אל חכים חאג' יחיא: זה לא משימה גדולה.

עבד אל חכים חאג' יחיא: אבל לבוא ולהגיד תשמעו, זה מה שאנחנו מאשרים, אנחנו ניתן תקופת חפיפה כדי לצאת ממה שיש לנו היום עד התקנות החדשות, שהתקן הזה יהיה מחייב ואז לא נרצה לראות את אלה משנות ה-50, 60 ו-70 בשטח.

<ורדה אדוארדס: אדוני, אז צריך כאן להסביר מילה אחת שהיא מילה נורא חשובה במדינת ישראל היום, וזה המילים תמחור ועלויות.

<ורדה אדוארדס: הפיגומים שנדרשים בתקן הם פיגומים הרבה יותר יקרים.

<ורדה אדוארדס: חלק גדול מהקבלנים צריכים לזרוק לפח אשפה את כל מה שיש להם היום ולרכוש פיגומים חדשים, שעונים על הדרישות.

<ורדה אדוארדס: יש לזה עלויות, אנחנו יודעים שאנחנו נמצאים- - -

עבד אל חכים חאג' יחיא: יש לך סדר גודל?

עבד אל חכים חאג' יחיא: דיברנו על 500 שעולים 25,000 שקלים.

עבד אל חכים חאג' יחיא: יש לך סדר גודל של העלויות של הפיגומים החדשים?

<ורדה אדוארדס: לא, אבל אנחנו יכולים לענות על זה.

<ורדה אדוארדס: לי אין, אבל אני בטוחה שאנחנו יכולים להשיג את הנתון.

עבד אל חכים חאג' יחיא: יש לך הערכה?

<יצחק גורביץ: כן, אנחנו בדקנו.

<יצחק גורביץ: שמי יצחק גורביץ מהתאחדות בוני הארץ.

<יצחק גורביץ: אנחנו בדקנו לגבי בניין נניח של שש קומות, כמה היה עולה להשכיר למשך בנייה של כל הבניין, נניח 24 עד 29 חודשים.

<יצחק גורביץ: במקום 150,000 שקלים בפיגומים, זה 500,000 שקלים מול המציאות הנוכחית של הספקים הנוכחיים, היבואן או היבואנים הנוכחיים.

עבד אל חכים חאג' יחיא: אתה מדבר על שש קומות וכמה דירות?

<יצחק גורביץ: אני מניח שזה בערך 4 דירות בקומה.

עבד אל חכים חאג' יחיא: אז אנחנו מדברים על 24-25 דירות.

<יצחק גורביץ: כן.

עבד אל חכים חאג' יחיא: ואנחנו מדברים על הבדל של 350,000 שקלים.

<יצחק גורביץ: כן.

עבד אל חכים חאג' יחיא: כשההבדל לדירה - - -

<יצחק גורביץ: אני גם אומר שהסכום הזה ללא ספק הוא משמעותי.

<יצחק גורביץ: לצורך העניין הוא משמעותי, אבל זה לא הסוגיה.

<יצחק גורביץ: אנחנו בהמשך אולי נתייחס גם להיבט טיפה יותר בנושא של הפיגומים, אבל מבחינת בדיקה בדקנו, שוב, אל מול המצב הנוכחי.

עבד אל חכים חאג' יחיא: הבנתי שאתה מדבר על השכרה ואתה לא מדבר על העלות שלו.

<יצחק גורביץ: נכון.

עבד אל חכים חאג' יחיא: ואז לגבי השכרה אתה יכול גם ללכת לבונה אחר ולקבל מחיר אחר.

עבד אל חכים חאג' יחיא: אני לא נכנס להצעות המחיר שלך ועם מי אתה עובד ולא, אבל ההבדל נראה לי – אני לא רוצה להגיד לך מוגזם – אבל נראה לי שצריך לחזור ולבדוק אותו מחדש.

<יצחק גורביץ: אלף זה נבדק מספר פעמים.

<יצחק גורביץ: הסיבה אולי טמונה במקום אחר, אבל זה נבדוק מול הרבה קבלנים.

עבד אל חכים חאג' יחיא: טוב, מבחינת הזמן, הזמן שלנו הסתיים, אבל נשמע בקצרה עוד שתי דעות.

<ורדה אדוארדס: אני רק רוצה להוסיף.

עבד אל חכים חאג' יחיא: ורדה, תני לנו תשובה על התקן, כי אנחנו לא נרצה היום בלי לקבל תשובות.

<ורדה אדוארדס: אבל יש עוד נושא אחד חשוב, שמשרד הכלכלה שאיננו לא יכול לומר, אז אני אומר את זה בשמו.

<ורדה אדוארדס: מרכז ההשקעות מסבסד עלויות של פיגומים לפי התקן החדש.

<ורדה אדוארדס: קבלנים יכולים לפנות בתנאי שהם עומדים באיזה שהוא סט של דרישות ואז הם יכולים לקבל ממרכז ההשקעות סבסוד.

<ורדה אדוארדס: זה דבר מאד חשוב שאנחנו עבדנו עליו ודרשנו שהוא ייכנס במסגרת תיעוש הבניה והיום זו אפשרות קיימת.

עבד אל חכים חאג' יחיא: עד עכשיו עוד לא קיבלתי תשובה אם אתם מביאים את התקנות.

<ורדה אדוארדס: אז עכשיו לגבי התקנות.

<ורדה אדוארדס: התקנות באמת ישנות, משנת 1988 והגיע הזמן לעדכן אותן, למרות שיש בהן הוראות שנוגעות לפיגומים, אבל צריך לחדש אותן.

<ורדה אדוארדס: אנחנו בכלל עשינו כבר עבודת הכנה ואנחנו שוקלים בכלל להוציא את הנושא של פיגומים מתקנות הבנייה.

<ורדה אדוארדס: כי אנחנו מדברים בעיקר על פיגומי הספים בישיבה הזאת, אבל יש גם סוגים אחרים של פיגומים ויש פיגומים שנמצאים לאו דווקא בבנייה והם כרגע לא מכוסים בדרישות.

<ורדה אדוארדס: אז לכן אנחנו רוצים לכתוב תקנות שימסדו את כל דרישות הבטיחות לעניין של פיגומים מכל הסוגים ומכל המינים.

עבד אל חכים חאג' יחיא: ובהם אתם מאמצים את התקן הזה?

<ורדה אדוארדס: ובהם אנחנו נרצה.

<ורדה אדוארדס: היום אתם יודעים שהתהליך של כתיבת תקנות דורש ראייה.

<ורדה אדוארדס: אנחנו צריכים לבדוק את ההשפעה הרגולאטורית.

<ורדה אדוארדס: אנחנו לא יכולים היום ככה לכתוב דרישות ש - - -

עבד אל חכים חאג' יחיא: אני מבין שאנחנו נמרחים פה ואנחנו לא יודעים מתי.

<ורדה אדוארדס: אנחנו רוצים לעשות את זה.

עבד אל חכים חאג' יחיא: סליחה, אז לבוא ולאמץ לבד, כאילו לבוא ולאמץ את התקן הזה, איך אפשר לעשות את זה?

<ורדה אדוארדס: לא יתנו לנו לעשות את זה.

<קריאה: צו.

עבד אל חכים חאג' יחיא: צו של השר?

<מתי רביבי: צו של השר.

<ורדה אדוארדס: אני חייבת לומר שאני לא מאמינה שזה יעבור, כי יש לזה משמעויות כספיות ויחייבו אותנו לעשות בדיקה של - - -

עבד אל חכים חאג' יחיא: הבנתי שהעניין של אלה שגם נופלים וגם נפצעים וגם מתים, אני חושב שהעלויות הן לא רק בכבוד של האדם ולא רק בחיים של האדם, אלא גם בעלויות הכספיות, העלויות שאת מדברת עליהן הן מבוטלות ב-60 מול העלויות שעולים לנו, אפילו למשק.

עבד אל חכים חאג' יחיא: ואם אנחנו נהיה קצת חזירים ולא נחשוב על חיי אדם ועל בריאותם, אפילו השיקול הכספי מחייב ללכת לכיוון אימוץ התקן הזה.

<ורדה אדוארדס: זה נכון, אין ספק.

<ורדה אדוארדס: אני רק אומרת ש - - -

עבד אל חכים חאג' יחיא: אז כשאנחנו מדברים על עלויות, את יודעת מה, אני מרגיש בושה שאנחנו מדברים שזה עלויות ואיכות קבלני - - - -

<ישראל אסל: יש יתומים.

<ישראל אסל: יש עלויות ויש יתומים ואלמנות.

עבד אל חכים חאג' יחיא: כן.

עבד אל חכים חאג' יחיא: אז בואו נשמע, ממש תנסה לקצר, כי סיימנו.

עבד אל חכים חאג' יחיא: רק שלא יזרקו אותנו מהאולם, כי יש ישיבה אחרת.

<אלעזר איל ביקלס: אלער איל ביקלס, מלשכת המהנדסים, אגודת מהנדסי הבטיחות.

<אלעזר איל ביקלס: אני רוצה להגיד שני דברים.

<אלעזר איל ביקלס: תחילה, לפי חוק התקנים, שר הכלכלה רשאי בכל עת להכריז על כל תקן כתקן רשמי.

<אלעזר איל ביקלס: זה החוק.

<אלעזר איל ביקלס: ולכן אם שר הכלכלה יתכבד להכריז על התקן הזה כתקן רשמי, הוא מחייב מאותו רגע ויותר מכך.

<אלעזר איל ביקלס: על פי חוק התקנים תקן רשמי הוא רטרואקטיבי.

<אלעזר איל ביקלס: דהיינו הוא אוסר שימוש גם בקיים.

<ורדה אדוארדס: לא, זה לא נכון.

עבד אל חכים חאג' יחיא: אני הרחקתי לכת ואמרתי תקופת חפיפה.

<ורדה אדוארדס: זה לא נכון.

<ורדה אדוארדס: זה מידע לא נכון.

<אלעזר איל ביקלס: זה לא נכון?

<אלעזר איל ביקלס: גברתי, אני אשלח לך את חוק התקנים.

<ורדה אדוארדס: בסדר.

<אלעזר איל ביקלס: עם כל הכבוד, זה נכון.

<אלעזר איל ביקלס: בוודאי, חוק התקנים אומר במפורש שברגע שהוכרז תקן, לא יעשו שימוש - - -

עבד אל חכים חאג' יחיא: טוב, יש לך עוד דבר אחר שאתה רוצה להוסיף?

<אלעזר איל ביקלס: כן.

<אלעזר איל ביקלס: דבר נוסף, 90% לפחות מהפיגומים שנמצאים במדינת ישראל, קיימים כבר שנים והתקן שמחייב משנת 2001, היה תקן שבאמצעותו היו צריכים לאשר, לבדוק ולפקח על הפיגומים הללו וזה לא נעשה.

<אלעזר איל ביקלס: אם זה היה נעשה, לא היינו נמצאים פה היום.

עבד אל חכים חאג' יחיא: תודה רבה.

עבד אל חכים חאג' יחיא: ישראל.

<ישראל אסל: אני חושב שאיל נגע בנקודה.

<ישראל אסל: הוא שאל שאלה מאד חדה, אבל אף אחד פה לא ענה לו.

<ישראל אסל: אני חושב שמה שצריך לעשות פה בכל הנושא של הפיגומים, זה לעשות פשוט ריסטארט.

<ישראל אסל: למחוק את מה שהיה.

<ישראל אסל: מה שהיה מת.

<ישראל אסל: מה שהיה אי אפשר לתקן.

<ישראל אסל: זה איזה שהוא סוג של פיגום, איזה שהוא דגם של פיגום, שהמציאו אותו לפני 20 שנה או 30, או 40 שנה וזה כבר לא רלבנטי.

<ישראל אסל: אתם מדברים פה על תקנים ומדברים סיפורים ואי אפשר לצאת מזה.

<ישראל אסל: אני חושב שהפתרון הוא הרבה הרבה יותר פשוט ומה שהוועדה צריכה לעשות זה להוציא קול קורא לכמה חברות שמייבאות פיגומים מאירופה, שיבואו ויציגו פה את הפיגומים שיש באירופה ויקבעו רשימה של דגמים ויצרנים של פיגומים, שאלה רק יהיו הפיגומים בישראל ובזה נגמר העניין.

עבד אל חכים חאג' יחיא: טוב, תודה רבה.

<ישראל אסל: אנחנו צריכים לזכור עוד דבר אחד.

<ישראל אסל: מדברים על תקנים ומדברים על תקנות.

<ישראל אסל: כל זה לא שווה כלום, אם אין אכיפה.

<ישראל אסל: אז אני חושב שהפתרון צריך להימצא מתוך נקודת הנחה שאין אכיפה.

<ישראל אסל: אז אני חייב למצוא דגמים של פיגומים שאי אפשר לבנות אותם ואי אפשר להשתמש בהם מבחינת הטכניקה שלהם, מבחינת הבנייה שלהם.

עבד אל חכים חאג' יחיא: ישראל, הרעיון הגיע.

עבד אל חכים חאג' יחיא: רק שאלה אחרונה למשטרה, כי אנחנו שאלנו את השאלות ולא קיבלנו קודם תשובות.

עבד אל חכים חאג' יחיא: אני מבקש להעביר לנו בכתב.

<אבי ראש: אני אעביר לך בסוף הישיבה, אדוני.

<אבי ראש: יש לי את זה כאן.

<אבי ראש: אמנם זה עבד דרך המשרד, אני מבין שזה לא הגיע אליכם.

עבד אל חכים חאג' יחיא: זה לא הגיע, אז תעביר לנו ותודה רבה.

עבד אל חכים חאג' יחיא: בהמשך, בישיבה הבאה אנחנו ניתן לכם גם אפשרות.

<אבי ראש: אפשר משפט אחד?

עבד אל חכים חאג' יחיא: אנחנו סיימנו, סגרנו.

עבד אל חכים חאג' יחיא: משפט אחד.

איל בן ראובן: אני רוצה להציע לך כסיכום ככה:

איל בן ראובן: 80% מהדיון היום עסק בהיסטוריה, בסיפורים על מה היה.

איל בן ראובן: לא מעניין מה היה, היו הרבה הרוגים בעיקר, הרבה פצועים, זה מה שהיה.

איל בן ראובן: אנחנו מדברים על העתיד.

איל בן ראובן: אני מציע לסיכום לסכם, לשים תאריך יעד כרגע, איפה שהוא אחד בינואר או משהו כזה, שאנחנו רואים תקן כתוב.

איל בן ראובן: אנחנו מול משרד הכלכלה צריכים לראות שהתקן הזה הופך להיות תקן מחייב.

איל בן ראובן: אני לא יודע מה זה תקן וולונטארי.

איל בן ראובן: וולונטארי זה לא עובד כאן.

עבד אל חכים חאג' יחיא: בסדר, תודה.

איל בן ראובן: תקן מחייב, על מנת שאנחנו נצא לדרך חדשה.

עבד אל חכים חאג' יחיא: טוב, תודה רבה.

עבד אל חכים חאג' יחיא: אני חייב לסכם כי אנחנו כבר רבע שעה בחריגה ועוד מעט יזרקו אותנו מפה.

עבד אל חכים חאג' יחיא: אז אני רוצה לסכם: אנחנו ראינו את הבעייתיות במצב של הפיגומים היום.

עבד אל חכים חאג' יחיא: זה לא פלא שאנחנו רואים את הנפילות גם של הפיגומים וגם מהפיגומים, לכן אנחנו נרצה קודם כל ורדה, להכין את התקנות החדשות המעודכנות, כי התקנות הישנות הן בינתיים לא מתאימות לעידן החדש שאנחנו נמצאים בו.

עבד אל חכים חאג' יחיא: אנחנו גם רוצים לפנות לשר הכלכלה, לאמץ את התקן משנת 2014, אפילו אם יש צורך בתיקונים קלים, אז שיהיו תיקונים ולצאת לדרך.

עבד אל חכים חאג' יחיא: וגם למשרד שלכם לבוא עם התקנות במהירות המקסימאלית האפשרית.

עבד אל חכים חאג' יחיא: כי אנחנו רואים באחריות של השר על כל זה שהוא נופל, האחריות היא שלכם על כל מי שנופל, כל מי שנפגע, כל יתום, כל פצוע וכל אלמנה שהם משנים את החיים שלהם.

עבד אל חכים חאג' יחיא: לכן אנחנו מבקשים מהגברת ורדה לבדוק עם המשרד ולהחזיר לנו תשובה ושהתשובה אלינו תהיה בהקדם האפשרי, לא לחכות לישיבה הבאה אלא להעביר לנו לוועדה ואנחנו נראה איך להתקדם עם זה.

עבד אל חכים חאג' יחיא: תודה רבה.

עבד אל חכים חאג' יחיא: הישיבה נעולה.